text:
Gicumbi – Gusinyana imihigo n’abakuru b’imidugudu ngo bibafasha gukorera ku ntego
Umunyamabanga nshingwabikorwa w’umurenge arimo asinyana n’umuybozi w’umudugudu Guhiga umihigo imbere y’inzego z’ubuyobozi ngo bifasha abayihize gukorera ku ntego no guhigura ibyo More...
Gicumbi – Bibohoye urwango abanyapolitike bo kuri leta ya Habyarimana yababibyemo
Sitade ya Byumba yari yuzuye abaturage baje kwizihiza ibirori Ubwo hizihizwaga isabukuru y’imyaka 20 u Rwanda rumaze rwibohoye abanyagicumbi bavuga ko bibohoye u rwango bari barabibwemo na leta y’uwahoze More...
Gicumbi – Guverineri Bosenibamwe yasabye abarembetsi barahariye imbere y’abayobozi gucika ku biyobyabwenge
Guverineri bosenibamwe ari kumwe n’abandi bayobozi b’ibinzego zitandukanye Abaremebtsi 106 barekuwe basinya inyandiko ko batazongera kwishora mubikorwa byo gucuruza ibiyobyabwenge basabwe na Guverineri More...
Gicumbi – Imiyoborere myiza yatumye amenya kuvuga igifaransa
Mukarunyange Antoinette ubu abasha kuvuga igifaransa Imiyoborere myiza iri mu bintu bifasha abaturage kugera ku iterambere ndetse bamwe rikabafasha kugira ubumenyi, umwe mu bageze mu zabukuru wo mu karere ka Gicumbi More...
Gicumbi – Mu kwezi kwahariwe imiyoberere myiza abaturage bahawe umwanya wo gukemurirwa ibibazo
Akarere ka Gicumbi kamurikiye abaturage bako ibibakorerwa mu rwego rwo kubegereza ubuyozi no kubafasha kugira uruhare mu bibakorerwa kugirango akarere karusheho gutera imbere ndetse bahabwe n’umwanya wo gukemurirwa More...
Kunywa ibiyobyabwenge ndetse n’ubujura buciye icyuho nibyo byaha byiganje mu karere ka Gicumbi
Mu nama y’umutekano yaguye yabereye mu karere ka Gicumbi hagaragaye ko ibyaha byo kunywa kanyanga n’ubujura buciye icyuho aribyo biza ku isonga muri aka karere. Kuri uyu 10/06/2013 inama y’umutekano More...
Gicumbi : Barasabwa kwitabira amatora kuko ari ipfundo rihuza umuyobozi n’ uyoborwa
Uwari uhagarariye komisiyo y’igihugu y’amatora  Uruhare rw’ abaturage mu miyoborere yabo ni yo nkingi itajegajega ibafasha kugera ku iterambere rirambye. Amatora ni ipfundo rihuza umuyobozi More...
Gahunda ya Twibature yatumye akarere ka Gicumbi kegukana igikombe cyo kurwanya isuri ku rwego rw’igihugu
Twibature ni Gahunda akarere ka Gicumbi gakoresha muri gahunda yo kurwanya isuri aho iyo gahunda yafashije akarere kwegukana umwanya wa mbere ku rwego rw’igihugu maze bagahabwa igikombe kuko begukanye umwanya More...
Abakozi b’akarere ka Gicumbi barakangurirwa kumenya gutanga serivise nzinza no kwakira ababagana
Abakozi bitabiriye amahugurwa Kuri uyu wa 4/12/2012 mu karere ka Gicumbi habereye inama yari igamije gukangurira  abantu bose bafite mu nshingano cyangwa mu kazi kwakira ababagana no kubaha serivisi inoze. Basuzumiye More...
Rwanda : Akarereka Gicumbi kiyemeje gukura abaturage mu bukene bukabije
Mvuyekure Alexandre umuyobozi w’akerere ka Gicumbi Mu rwego rwo kuzamura imibereho myiza y’abaturage ubuyobozi bw’akarere ka Gicumbi bwiyemeje gukoresha imbaraga zose kugirango bakure abaturage More...


c: text/html

text:
Ubwo kuri uyu wa gatatu tariki 21 Gashyantare ku isi hose hizihizwaga umunsi mpuzamahanga w’ururimi Kavukire, mu Rwanda uyu munsi wizihirijwe I Rubavu, aho bamwe mu bongeye gutungwa agatoki nk’abari ku isonga ryo gutokoza ikinyarwanda cy’umwimerere ari abayobozi nk’uko umuyobozi w’intara y’uburengerazuba MUNYANTWARI Alphonse yabigarutseho agaragaza ko bidakwiye.
Mu butumwa bwe umuyobozi w’inteko nyarwanda y’ururimi n’umuco Prof. NIYOMUGABO Cyprien ashingiye ku kuba abahanga baragaragaje ko kumenya neza ururimi kavukire ari kimwe mu bifasha mu kwakira neza n’ubundi bumenyi umuntu ashaka kwiga mu ndimi z’amahanga yasabye urubyiruko kwihatira kumenya neza ururimi rw’ikinyarwanda kuko aribyo bizaborohereza kumenya n’izindi z’amahanga, ubutumwa ariko kandi yavuze ko bunareba ababyeyi bamwe usanga barajwe ishinga n’uko abana babo bamenya indimi z’amahanga birengagije ikinyarwanda.
Bamwe mu bari bitabiriye uyu muhango biganjemo urubyiruko rukiri mu mashuri bavuga ko, hari bimwe bakoraga nko kuvuga bavaga indimi bibwira ko aribwo busirimo, gusa ngo nyuma y’impanuro bahawe hari byinshi bagiye guhindura birimo no kwihatira kumenya no gukoresha neza ururimi rw’Ikinyarwanda
Uyu munsi mpuzamahanga w’ururimi kavukire ku rwego rw’isi wizihijwe mu nsanganyamatsiko igira iti “Kurengera urusobe rw’indi ku isi, no guteza imbere ikoreshwa ry’indimi nyinshi hagamijwe kugera ku ntego z’amajyambere arambye” ariko by’umwihariko mu Rwanda ukaba wizihijwe mu nsanganyamatsiko igira iti “Twimakaze ikinyarwanda turengera ubusugire n’ireme byacyo”

robotstxt: allowed

filter: keep


text:
Umugani wa ngunda
Habayeho umugabo akitwa Ngunda. Uwo mugabo yari icyago, yari ishyano, yari igisahiranda ; uko yaryaga ni nako yahingaga. Yahingaga Rubona yose agakubitaho na Musasu. Iyo ni yo yari isambu ye. Ndetse ngo imisozi y'i Rwanda ni amabimba Ngunda yashingaga. Uwo mugabo yari afite n'imirima ku Nyundo ya Bugoyi.
Arakunyarukira ashaka umugore, akaba, umukobwa wa Gacumu. Arongera ashaka undi, akaba umukobwa wa Mirenge ku Ntenyo. Ashakiraho n'abandi bane, bose bashyika batandatu. Ukuntu yaryaga, nta mugore umwe wajyaga kumubumba.
Umunsi umwe Ngunda aribwira, ati « ngiye kwa databukwe kumuha umubyizi. » Ngunda arakugendera no ku Ntenyo, abwira kwa sebukwe ati «munkwikirire amasuka mirongo itanu njye kubaha umubyizi. » K wa sebukwe bakaba abakungu, amasuka barayakwikira, barayamuha, ajya guhinga.
Atangirira mu Rugondo, ahinga Ntenyo yose, abirinduka. mu Kinyoro kwa Byakuzacumu. Ngunda agakubita isuka hasi kabiri, ubwa gatatu ,akazamura agafuni. Ngunda amara atyo amasuka yose, ntiyasiga n'imwe, abona guhingura. Nuko wa murima Ngunda ahinze, Mirenge awoherezamo abatezi. Abatezi bakorera kubura hasi no kubura hejuru, barihata cyane ariko ubuhinge burabananira.
Mirenge abibonye ati « uyu muntu waduhingiye atya, na twe tumuhembe. » Babaga Ingumba kabombo, bashesha amafu, bavomesha amazi yo kuvuga imitsima, benga n' amayoga menshi ndetse n' abaturanyi bazana amazimano.
Inyama zimaze gushya n'imitsima imaze kuvugwa bazana ibidasesa badendezaho inyama, bazana n'imbehe nyinshi zuzuye umufa, bakwiza ibibindi by'inzoga mu nzu yose, amarobe y'imitsima bayuzuza ibyibo n'amakangara.
Byose bamaze kubitunganya, bahamagara umukwe wabo ngo naze afungure. Maze bamuha amazi arakaraba, bamubisa mu nzu ararya.
Muramu we abarira ko amaze kurya, amushyira amazi yo gukaraba. Ngunda amubonye aramubwira ati «jye nduzi ko iyi nka nyitonoye, abahungu bayiriye bariye inka iryoshye ! »
Kwa Mirenge bumvise iryo jambo barumirwa. Mirenge abwira umugore we ati « dore umukwe wacu ntaho atereye kandi yadukoreye. None tabaranya uzane akari gasigaye mumwongere n'izindi nzoga. Jye icyampa ngo yijute irya none. »
Nuko Ngunda bamushyira ukuguru kwari gusigaye bamuzanira n'inzoga. Koko rero ni ho yari akigera mu mahina yo kurya, agakaraga irobe ry'umutsima akariyongobeza. Imikarago y'umutsima ikabisikana n'intongo z'inyama n'umufa. Byose akabivundiranya akaroha mu nda. Ngunda akagira umuheha witwa Ruvunabataka; yaba awukubise mu kibindi cy'inzoga, akagisoma umusa umwe akaba arakonoje.
Nuko amaze kurya arasohoka; asohoka yimyoza ngo ntacyo ariye. Nyamara ubwo yari amaze ingumba yose wenyine kandi bamuhaye n'ibibindi by'inzoga na byo biguze inka. Byose arabitsemba, agenda abibogekeye mu ibondo rimwe. Nuko kwa sebukwe baramuherekeza arataha. Basigara batangarira inda nini ya Ngunda.


text:
Abimukira 8 barohamye mu bwato ubwo bageragezaga kuva mu gihugu cya Libya berekeza I Burayi mu gihugu cy’Ubutaliyani.
Ubwo ubwato bwari butwaye aba bimukira bwarohamaga,abantu basaga 84 babashije kurokorwa n’amato y’ubutabazi y’Abanya Espagne haboneka imirambo y’aba 8 nubwo bavuga ko hari abandi benshi baburiye muri iyi Nyanja.
Uku niko kurohama kw’abimukira kwa mbere mu mwaka wa 2018 nubwo guhera mu mwaka wa 2000 abarenga ibihumbi 34 bamaze kugwa mu Nyanja ya mediterane bagerageza kwerekeza ku mugabane w’I Burayi.
Abagerageje gutabara aba bantu barohamye muri iyi Nyanja,bavuze ko basanze aba bantu batabawe bamaze amasaha menshi mu Nyanja.
Mu mwaka wa 2017,abantu barenga ibihumbi 3 barohamye muri iyi Nyanja bagerageza kwerekeza ku mugabane w’I Burayi.
Yeweee ntibyoroshye amato ajyabanza atware abantubakeya
imana ibahe iruukoryi
za kandi nababatabaye vuba ibahe umugisha


text:
Ku
italiki 27 Gicurasi 2015, mu itangazamakuru rikorera i Kigali hasohotse inkuru
yari ifite umutwe wagiraga uti: “Nta munyeshuri wakagombye guhanirwa ko atunze
telefoni-Umunyamabanga wa leta muri Minisiteri y’Uburezi.”
Muri
iyo nkuru, umunayamabanga wa Leta muri Minisiteri y’uburezi witwa RWAMUKWAYA
Olivier niwe wavuze ayo magambo. Uyu munyamabanga niwe wasimbuye uwari muri uwo
mwanya ariwe Dogiteri Mathias Harebamungu wirukanywe muri minisiteri y’uburezi
mu buryo butunguranye.
N’ubwo
Dogiteri Harebamungu ubu yoherejwe muri Senegal kujya kubayo ambasaderi w’u
Rwanda, ariko yamaze iminsi itari mike iwe mu rugo atazi icyo yazize kandi
atazi n’ikizakurikiraho ari nayo mpamvu tutari butinde ku mpamvu yoherejwe muri
Senegal kuba ambasaderi kuko ntacyo bitwaye guha umwenegihugu akazi.
Ibyo
yakoze yarabyibwirije cyangwa yarabitegetswe nyuma arabiryozwa?
Kuva
mu mwaka wa 2010 mu bigo byinshi by’amashuri yisumbuye mu Rwanda hatangiye
kumvikana bombori bombori hagati y’abarimu, abanyeshuri n’abayobozi b’ibyo
bigo. Ikibazo kikaba cyari ukuvuga ngo ariko koko muri iki kigo haba hari
abanyeshuri bafite terefoni zigendanwa?
Ayo
makenga ntabwo yari ashingiye ku busa kuko uko amezi yagiye yisunika, bigana
muri 2012, 2013 wabonaga abanyeshuri koko izo terefoni bazifite. Ingero ni
nyinshi cyane cyane iyo babaga batashye mu biruhuko cyangwa bari mu nzira
basubira ku mashuri bigaho ugasanga barazifite mu mihanda ubabona rwose.
Mu
nama z’uburezi zabaye muri 2013 zigahuza umunyamabanga wa leta icyo gihe,
Nyakubahwa Docteur Mathias Harebamungu n’abayobozi bose b’amashuri yisumbuye
zirimo n’iyabereye mu kigo Iwacu ku Kabusunzu n’ahandi, abayobozi b’amashuri
batakambiye minisitiri Harebamungu bamusaba ko yabafasha kurwanya icyo cyorezo
cya terefoni zigendanwa mu banyeshuri.
Nk’umuntu
waminuje mu by’uburezi n’uburere, Docteur Harebamungu yihutiye gukurikirana
icyo kibazo maze umunsi umwe, hari muri 2013, atumiza abanyamakuru mu muhango
wo kumenagura/ kujanjagura terefoni zigendanwa zafatanywe abanyeshuri mu rwego
rwo kubihanangiriza kutazongera kuzikinisha.
Icyo
gikorwa kikimara kuba, abanyakigali bahora babucyereye baravuze bati uyu niwe
murezi twari ducyeneye kuko abana baratunaniye. Nyamara nta wari uzi ko FPR
yazatanga uburenganzira mu bana bwo gutunga terefoni zigendanwa.
Ejo
bundi aha, nibwo uwari umunyamabanga wa Leta muri MINEDUC, Dr Harebamungu
yagiye kubona abona arirukanywe atazi uko bigenze aba mu rugo atazi
urumutegereje. Uwahise amusimbura ariwe Olivier Rwamukwaya yadukanye intero yo
kuvuga ko nta muyobozi w’ishuri uzabuza umwana gutunga terefoni igendanwa.
Kubera
intambara Kagame arimo yo gushaka manda ya gatatu ku kiguzi icyo aricyo cyose,
bishoboke ko FPR yasanze Harebamungu atazemera guha abana uburenganzira bwo
gutunga terefoni zigendanwa bagahitamo kumukuraho. Nyamara, muri politiki,
kwirukana umuyobozi ugahita umusimbuza utegeka gukora ibyo uvuyeho yarwanyaga,
nibyo nise uburezi bukozwe bunyeshyamba kuko nta handi byabaye ku isi uretse mu
Rwanda.
UDAHEMUKA
Eric
shikamaye.blogspot.no
Shikama ku Kuri na Demukarasi(SKUD)


text:
Ngororero: 24 % b’abana bavuka ntibandikishwa mu bitabo by’irangamimerere
Mu karere ka Ngororero kubana bavuka, 24% ngo ntibandikishwa mu bitabo by’irangamimerere. Ibi byagaragajwe na raporo yavuye mu ibarura ryakozwe aho 76% aribo ngo bagira amahirwe yo kwandikishwa muri ibyo bitabo. Iyi mibare ikaba ngo iteye impungenge kuko abana batandikishwa badateganyirizwa uko bikwiye.
Raporo igaragaza ko hari ababyeyi batandikisha abana babo kubera kutamenya uko bikorwa n’igihe bikorerwa hakaba n’abanga kwandikisha abo bana babishaka cyangwa se bakibagirwa nyuma bakanga kujya kubandikisha ngo badacibwa amande ateganywa n’amategeko.
Umukozi w’akarere ushinzwe igenamigambi Birorimana Jean Paul avuga ko iki kibazo giteye inkeke kuko bituma akarere na Leta muri rusange badateganyiriza abaturage bose, kuko igenamigambi ryose nyakuri rigomba kuba rishingiye ku mibare nyakuri, nko guteganya amashuri, ibirebana n’ubuzima ndetse n’ibindi byose birebana n’igenamigambi.
Abenshi mubana bafite ba se batazwi cyangwa batabemera nabo ngo ntibandikishwa
Dukuzumuremyi Sandrine, afite umwana ugiye kuzuza imyaka 3 ariko ntarandikishwa mubitabo by’irangamimerere. Avuga ko igihe cyo kumwandikisha yari agihendahenda se w’umwana kugira ngo amwemere kuko yamubyariye iwabo, ariko ntibikunde ubu akaba avuga ko atazi uko bizagenda kuko nanubu atarandikwa.
Zimwe mungaruka zo kutabaruza abana kandi ngo ni uko batagira uburenganzira ku by’ababyeyi babo ndetse ababyeyi nabo ntibabagireho uburenganzira mu mategeko nk’iyo hari icyo babakeneyeho, bigasaba kwiyambaza inkiko, bityo abaturage bagatakaza byinshi kurusha ko baba barandikishije abana babo hakiri kare.
Iki kibazo kandi gituma haba ukutavuga rumwe hagati y’inzego cyane cyane hagendewe ku mibare. Urugero ni aho mu Ugushyingo 2013, ubwo minisiteri y’ubuzima yagaragazaga aho akarere ka Ngororero gahagaze mu kwitabira ubwisungane mu kwivuza , iyi minisiteri yagaragazaga ko akarere kari gahagaze ku kigereranyo cya 64,8%, naho ubuyobozi bw’akarere bwo buvuga ko bwari kuri 75,8%.
Ibi byatewe ahanini no kudahuza imibare y’abaturage, kuko mu karere bavugaga ko bafite abaturage 282811 kagendeye ku bitabo by’irangamimerere byako, naho MINISANTE yo ikagaragaza ko kari gafite 334413, hashingiwe ku ibarura ry’abaturage ryakozwe.
Ibi bikaba bivuga ko hari abantu benshi badafite aho banditswe mu bitabo by’akarere kandi aribyo gaheraho gateganya iterambere ryako n’iry’abagatuye.
Inzego z’ibanze zirasabwa gushyiraho uburyo bwo gushishikariza ababyeyi kwandikisha abana no gukurikirana niba iki gikorwa kigerwaho,mu nzira yo gukosora aya makosa bivugwa ko yabaye akarande muri aka karere.


text:
NK’ uko byavugiwe mu nama yahuje abanyamabanga nshingwabikorwa b’ uturere tw’ intara y’ iburasirazuba .abagronome b’ uturere n’ abashinzwe ubworozi .iyi nama yari iyobowe na executif w’ intara bwana Mugiraneza YUSUFU yavuze ko abaturage basaga ibihumbi 240’000 bazahura n’ inzara yatewe n’ izuba ryatewe n’izuba ryaranze igihembwe cy’ ihinga saison A BITUMA UMUSARURO UGABANUKA.
twifuje kumenya icyo ubuyobozi bw’ intara y’ iburasirazuba buteganyiriza abo baturage bahuye n’ izuba batabonye umusaruro , bwana Mugiraneza yusufu adutangariza ko leta irimo gutegura imishinga yakorerwa mu mirenge nko gucukura imirwanyasuri ,…. maze bakazajya bahembwa ibiryo.Food for work bizava mu mahunikiro leta yateganije, ibindi bizava mu turere tutahuye n’ izuba.
uturere twahuye n’izuba ahavugwa inzara harimo Kirehe,igice cy’ akarere ka Kayonza,igice cy’ akarere ka Nyagataren’ akarere k; Ubugesera.
GENEVIEVE MUTETERI


text:
Ubu butumwa butanzwe kuri uyu wa 18 Nzeri, Umunsi Mpuzamahanga w’umugano nka kimwe mu bimera bibumbatiye ubukungu bw’agaciro gakomeye yaba ubuturuka ku kwita ku bidukikije, ubucuruzi n’imibereho.
Umuyobozi wa REMA, Eng.Colette Ruhamya, avuga ko umugano uhishe ubukungu bwinshi bwafasha abaturage gutera imbere no kwita ku bidukikije bityo bakabaho neza.
Yagize ati “Umugano utanga inzira z’ubukire ku mibereho no ku buzima bw’abaturage. Turashishikariza Abanyarwanda gufata umugano neza nk’inzira yo guteza imbere imibereho myiza no kwita ku bidukikije bibazanira ubuzima bwiza.”
Akangurira abikorera kuwushoramo imari bagashinga inganda ziwubyaza umusaruro.
Umugano wifashishwa mu kurwanya isuri, gukorwamo impapuro, kubakishwa, mu bukorikori, mu bugeni, uvamo ibiribwa, imiti n’ibindi.
Abahanga bemeje ko umugano ufite ubushobozi bwo kwakira umwuka mubi (Carbon) mwinshi kuruta ibindi biti byose kandi ugatanga umwuka mwiza (Oxygen) uruta uwo ikindi giti gitanga nibura ho 35%.
Umunsi mpuzamahanga w’umugano watangiye kwizihizwa kuwa 18 Nzeri 2009 mu nama ya munani yiga ku mugano yabereye i Bangkok. Kuva icyo gihe abantu batandukanye, abacuruzi bo ku Isi yose bafata uyu munsi nk’uwo kumenyekanisha ubukungu bwihishe mu mugano no gushishikariza abantu gukoresha ibikoresho biwukozemo buri munsi.
Guverinoma y’u Rwanda ibinyujije mu kigo REMA, iteza imbere umuco wo kwita ku mugano by’umwihariko ibinyujije mu kwita ku migezi no kurwanya isuri.
Mu Rwanda nibura hegitari 4 381 bingana na 1.82% by’ubuso buteyeho amashyamba, ziteyeho imigano.


text:
Nyanza: Umuganda wo gukumira ibiza wasannye ibyangiritse
Kuri uyu wa gatandatu tariki 19/05/2012 mu muganda wo guhangana n’ibiza wabaye mu gihugu cyose. Ku rwego rw’akarere ka Nyanza wibanze ku gusana ibyo amazi y’imvura yangije nk’imihanda ihuza imirenge n’indi mu rwego rw’imihahiranire n’imigenderanire.
Uwo muganda wahariwe gukora umuhanda uhuza imirenge 3 ari yo Busasamana, Rwabicuma ndetse na Nyagisozi yose yo mu karere ka Nyanza.
Amazi y’imvura yari yarangije uwo muhanda ku buryo bukomeye kuko wari umaze iminsi inkengero zawo zararidutse. Nyuma y’uwo muganda nibwo umuhanda wongeye kuba nyabagendwa ibinyabiziga n’abanyamaguru bahukoresha mu bwisanzure. Â
Abaturage bagize  iyo mirenge muri uwo muganda batangaje ko kuwukora byakemuye ikibazo cy’ubwigunge kuko nta modoka zikora ubucuruzi zari zikiwukoresha kubera kwangizwa n’amazi y’imvura.
Umuyobozi w’akarere ka Nyanza, Murenzi Abdallah yunzemo avuga ko uwo muhanda wongeye guhabwa ubuzima kuko wari umaze iminsi imiyoboro y’amazi nayo yarangiritse bitewe n’imvura nyinshi imaze iminsi igwa muri aka karere.
Yagize ati: “ Muri rusange dukemuye ikibazo mu gihe gito kuko umuhanda twahukoze mu buryo bwa gihanga kandi mu buryo burambyeâ€
Ubusanzwe uwo muhanda watunganyijwe wakozwe n’abari mu gihano nsimburagifungo ifitiye igihugu akamaro( TIG) nk’uko byasobanuwe na Murenzi Abdallah, umuyobozi w’Akarere ka Nyanza.
Abaturage bakorewe uwo muhanda basabwe n’ubuyobozi bw’akarere ka Nyanza gukomeza kuwitaho baca imirwanyasuri ku misozi miremire iwukikije kugira ngo ibikorwa byakozwe bawusana bitazaba imfabusa.
Gufata amazi aturuka ku mazu, gusibura imirwanyasuri no gutera ubwatsi bufata ubutaka nibyo muri rusange abaturage basabwe n’ubuyobozi bw’akarere ka Nyanza mu nama bwakoranye nabo nyuma y’umuganda.
Ibikorwa by’uwo muganda byahawe agaciro kangana na miliyoni 2 n’igice by’amafaranga y’u Rwanda (2.500.000frw) nk’uko ubuyobozi bw’umurenge wa Busasamana uwo muganda wakorewemo byabitangarije abaturage nyuma y’igikorwa cy’umuganda.


text:
Ni kenshi twagiye tubabwira ibicuruzwa mu iduka kwa Nkusi Godfree musi ya BCK usa nujya muri feruje zo mugakinjiro ariko ukaba utarahagera.Ndashaka ku kwibutsa ko urimo kwitesha amahirwe atagira uko angana nutajya kugurayo inzoga ku giciro cyiza dore ko muri kigali hose nta hantu wapfa kubona bagurisha inzoga ku kiranguzo uretse kwa nKusi Godfree.
Ubu rero harimo n’akarusho kuko batanze noheli n’ubunani ku girango buri muntu wese uzaba afite abashyitsi atazabura icyo yakiriza abashyitsi be.Ibiciro bya Nido biri hasi inzoga z’amoko yose ziri ku giciro gishimishije utabona ahandi.
Kandi twakwibutsa ko habura imisi mbarwa ngo dutangire umwaka mushya wa 2017 dore ko Umucuruzi ukomeye ariwe Nkusi Godfree yabahaye Noel Na Bonne Anne akanabifuriza gutangira umwaka mushya muhire wa 2017 neza.
Wicikwa nawe ngwino kwa nkusi ugure ibyo wifuza kuko bafite Supermarket nziza waguramo n’ibindi bintu wakwifuza byose.
Muhawe karibu kwa Nkusi Godfree…
Bakorera munsi ya BCK usa nujya muri feruje zo mugakinjiro ni munsi y’umuhanda mu kuboko kwawe kwiburyo harangwa n’amazina ya Nkusi Godfree.
Posted by Uwineza Vanessa kuri Rwandapaparazzi.rw Bujumbura.
31,602 total views, 50 views today


text:
Abaturage bo muri Nigeria mu gace ka Jigawa buriye igiti mu gihe bari bategereje Perezida wabo Muhammadu Buhari.
Abantu benshi batangariye uburyo abaturage ba muri Jigawa buriye igiti cy’ inganzamarumbo ari benshi mu gihe bari baje kwakira umukuru w’igihugu cyabo Mohammad Buhari, aho bamwe babifashe nk’ umugisha kuko ubusanzwe iki giti kifashishwa ku munsi mukuru wa Noheli aho kirangwa ahanini n’ imitako ishushanya inyenyeri zicyuzuyeho , aho bamwe bagiraga bavugaga ko igikorwa nkiki kigaragaza umugisha kubera umubare w’abantu barenga 30 buriye igiti bashaka kwirebera umuntu umwe
ati " Iki si igiti cya Noheli, ahubwo ni abari baje kwakira Perezida Buhari muri Jigawa kugirango abacyemurire n’ ibibazo byabo , ibi bigaragaza umugisha umuyobozi afite ndetse nuko akunzwe .


text:
Umutoniwase yavuzweho cyane guhera umunsi wa mbere yinjiye mu bakobwa 20 bahatanira ikamba rya Miss Rwanda, amafoto ye yazengurutse ku mbuga nkoranyambaga bamwe bamujora abandi bakamushyigikira.
Izina rye ryavuzwe mu buryo bukomeye cyane ku munsi wa mbere w’umwiherero wa Miss Rwanda uri kubera i Nyamata. Abandi bakobwa hafi ya bose bageze i Remera ku cyicaro cy’Inteko nyarwanda y’Ururimi n’Umuco batwawe mu modoka zihenze; Umutoniwase Anastasie we yakoze itandukaniro.
Uyu mukobwa yateze moto yamuvanye i Nyabugogo kugera i Remera aho abakobwa bose bahagurukiye berekeza i Nyamata. Amafoto ye amaze kugera mu binyamakuru, hari abayashyize ku mbuga nkoranyambaga bamuseka kuko ngo ‘bidakwiye kubona umukobwa uri muri iri rushanwa yicaye ku ipikipiki’ gusa hari n’abandi bagaragaje kumurwanira ishyaka mu buryo bukomeye.
Miss Mutesi Aurore wambitswe ikamba mu 2012 yashyize ifoto y’uyu mukobwa kuri Instagram maze ayiherekeza amagambo amwifuriza kubona ibyo asaba Imana. Yagize ati “Imana niyuzuze ibyifuzo biri mu mutima wawe.”
Mu bitekerezo byashyizwe ku magambo ya Mutesi Aurore higanjemo abagarutse ku buryo yateze moto bamushimira ko atigeze yishyira mu rwego atarimo ndetse ko ari we ‘Nyampinga u Rwanda rukeneye’.
Ubwo yari mu majonjora yabereye mu Ntara y’Amajyepfo, Umutoniwase Anastasie yabajijwe impamvu we nk’urubyiruko yahisemo gukomeza kuba mu cyaro iwabo mu Karere ka Muhanga kandi abandi bakunda kujya kuba i Kigali asubiza ati "I Muhanga turahinga kandi tureza, nkumva nta cyatuma nifuza kujya kuba i Kigali kandi badafite nk’ibyo dufite muri Muhanga. Nahisemo nyine kumva naba i Muhanga."
Umutoniwase Anastasie, aho ari mu mwiherero avuga ko ‘icyo ashyize imbere ari ukwitwara neza agatsinda ndetse ngo afite icyizere ko bizamugendekera neza’. Uyu mukobwa, afite imyaka 18, areshya na metero 1.80, agapima ibiro 60.


text:
Burera: Itaka ni “idorali” ku basore bashaka kubaka
Abasore bo muri Burera batuye mu gace k’amakoro batangaza ko kubaka inzu bikora umugabo bigasiba undi kubera itaka ryaho rihenze.
Ako gace ni agaherereye munsi y’ikirunga cya Muhabura, cyane cyane mu mirenge ya Cyanika, Rugarama na Gahunga. Ubutaka bwaho bugizwe n’amakoro gusa. Ubwo bahingaho nabwo bunegetse hejuru y’amakoro.
Abasore batuye muri ako gace bavuga ko ibyo bibagiraho ingaruka mbi igihe bagiye kubaka inzu yo kuzashakiramo umugore. Itaka ryo kubumba abatafari ya rukarakara bubakisha ngo rituruka mu yindi mirenge.
Hanezerwabake Théogène avuga ko bisaba imodoka ya FUSO kugira ngo iryikorere, irizanire urikene. Bitewe n’intera iri bugende, itaka ryuzuye FUSO rigura ari hagati y’ibihumbi 25FRw na 40Frw.
Hanezerwabake ahamya ko inzu y’amabati nka 20 ishobora kuzura itwaye itaka ryuzuye FUSO nk’eshanu. Muri rusange ngo inzu nk’iyo mu cyaro yuzura itwaye nka Miliyoni 1FRw. Kandi ngo si buri musore wo mu cyaro wayabona.
Agira ati “Nkubu tuba turi ku muhanda turi abanyonzi, buri munsi dukorera 1000Frw. Uri nk’umusore ukagira nk’imyaka 30 ntafashe ku bihumbi 200 (FRw) ubwo kubaka byaturuka he!?”
Mugenzi we witwa Turatsinze Théogène, avuga ko kubura amafaranga yo kugura itaka bituma hari bamwe mu basore badashaka abagore kubera ko ngo n’abakobwa b’iyo ntibakunze kwemera kubana n’abasore batarubaka inzu.
Agira ati “Ariko iyo ushyize akazu kawe hariya (umukobwa) arakubona akavuga ati ‘ari kugerageza ariko utifite nyine nawe uri kubyumva ni za nduru.”
Abasore babashije kubaka inzu bavuga ko babishoboye babitewe no kwizigamira mu bimina, bishyira hamwe mu matsinda yo kubitsa no kugirizanya. Amafaranga bashyize hamwe akaba ariyo bagurizamo ugiye gukora umushinga runaka.
Mbarushimana Aphrodice avuga ko ikimina yari arimo ari cyo cyatumye yubaka inzu y’amabati icyenda, arayuzuza.
Yatangaga 3000FRw buri cyumweru. Iyo nzu yatwaye ibihumbi 300FRw kuko ngo iciriritse. Niho ahera asaba n’abandi basore bashaka kubaka, kwizigamira kugira ngo bazabigereho.


text:
Uruhu rwo mu maso rukenera gusukurwa byihariye birenze koga gusa n’amazi n’isabune isanzwe, kuko iyo twisiga amavuta cyangwa se umwanda uva mu ruhu ubwarwo hari uturemangingo dupfuye ( cellule mortes) tuza ku ruhu tuba dukeneye kuvaho ngo uruhu ruhumeke. Uko gusukura rero bisaba kurukuba cyangwa se kuruhanaguraho imyanda mu buryo bwihariye.
Ku muntu ufite uruhu rwumagaye, ufite uruhu rw’amavuta ariko ibiheri byinshi, ufite urushaje kubera izuba cyangwa imyaka ufite amabara menshi ndetse no k’ufite uruvanze bose baba bakeneye gusukura uruhu rwabo mu buryo bwihariye.
Ni muri ubwo buryo bisaba ko umuntu arusukura arukuba neza bikurikije uruhu rwe :
• Rimwe mu cyumweru ku ruhu ruvanze,
• Kabiri mu cyumweru ku ruhu rw’amavuta,
• Rimwe mu kwezi ku ruhu rwumiranye,kugirango uruhu rwe rusubirane,rugabanye amabara n’ibiheri.
Gukoresha amaproduits yabugenewe : Muri abo bantu batandukanye buri wese ashobora gufata umwanya ku mugoroba akarusukura, akoresheje amaproduits yabugenewe.
Kuvanga bimwe mu biribwa ukabyisiga : ushobora gufata bimwe mu biribwa tuba dufite mu ngo ukabivanga ukabyisiga bitewe n’ uruhu ufite. M uri byo biribwa harimo : indimu,tomate, inkeri, avocat, igi, umunyu, ubuki, porici(oats), concombre, inanasi, laitue, umuneke, olive oil n’ibirayi.
Ibyo biribwa ushobobora kubikoramo scrub, tonik cyangwa se mask, dore buri kimwe ibyo gikora ku ruhu :
Scrub : scrub ikuraho uturemangigo twapfuye cyangwa twashaje cyane ukayikoresha ahantu hakunda kuba uduheri nko mu gahanga, ku mpande y’izuru, akananwa cyangwa ku matama ku bantu bagira uruhu rw’amavuta ; igatuma uruhu rukora utundi turemangingo dushya.
Mask : mask isubiza umubiri intungamubiri ruba rukeneye,ikumutsa urufite amavuta menshi, kandi ikagabanya amabara
Tonik : ifunga utwenge tw’umubiri mu kuwurinda bacteri zakwinjira mu mubiri, ikanahanagura indi myanda yose iba yasigaye inyuma.
Umwihariko mu gusukura uruhu rwo mu maso
Uruhu rwo mu maso rukenera gusukurwa byihariye birenze koga gusa n’amazi n’isabune isanzwe, kuko iyo twisiga amavuta cyangwa se umwanda uva mu ruhu ubwarwo hari uturemangingo dupfuye ( cellule mortes) tuza ku ruhu tuba dukeneye kuvaho ngo uruhu ruhumeke. Uko gusukura rero bisaba kurukuba cyangwa se kuruhanaguraho imyanda mu buryo bwihariye.
Labels: ubwiza


text:
ISOMO RYA MBERE
Mwene Siraki (Sir 5,1-8)
1Ntuzishingikirize umutungo wawe, ntuzibwire ngo «Mfite ibimpagije.» 2Ntukishinge ibyifuzo n’imbaraga zawe, ngo ukurikize irari ry’umutirna wawe. 3Ntukavuge ngo «Ni nde uzantegeka?» Kuko nta shiti, Uhoraho yazaguhana. 4Ntukavuge ngo «Ko nacumuye byantwaye iki?» Kuko Uhoraho azi kwihangana. 5Ntuziringire imbabazi ze ngo wungikanye ibyaha. 6Ntukibwire ngo «Imbabazi ze ni nyinshi, azambabarira umurundo w’ibyaha nakoze»; yego arangwa n’impuhwe ariko agira n’umujinya, kandi uburakari bwe burondera abanyabyaha. 7Ntuzatindiganye mu kugarukira Uhoraho, ngo uhore ubyimurira ejo hazaza, kuko uburakari bw’Uhoraho buzagurumana bugutunguye, maze igihe cyo guhanwa nikigera uzarimbuke. 8Ntukiringire ubukungu bw’amahugu, kuko amakuba naza nta cyo buzakumarira.
ZABURI (Zab 1, 1-2, 3-4a, 4b-6)
Inyik/ Hahirwa umuntu wiringira Uhoraho.
Hahirwa umuntu udakurikiza inama y’abagiranabi,
akirinda inzira y’abanyabyaha,
kandi ntiyicarane n’abaneguranyi,
ahubwo agahimbazwa n’amategeko y’Uhoraho,
akayazirikana umunsi n’ijoro!
Ameze nk’igiti cyatewe iruhande rw’umugezi,
Kikera imbuto uko igihe kigeze,
kandi amababi yacyo ntagire ubwo arabirana;
uwo muntu ibyo akora byose biramuhira.
Naho ku bagiranabi si uko bigenda:
Bo bameze nk’umurama uhuhwa n’umuyaga.
Ni cyo gituma ku munsi w’urubanza batezegura umutwe,
n’abanyabyaha ntibazajye mu iteraniro ry’intungane.
Kuko Uhoraho yita ku nzira y’intungane,
naho inzira y’abagiranabi ikagusha ruhabo.
IBANGONDIRIMBO RIBANZIRIZA IVANJILI (1 Tes2, 13)
Alleluya Alleluya.
Nitwakire Ijambo ry’Imana: nta bwo ari ijambo ry’abantu,
ahubwo ni Imana ubwayo ituvugisha.
Alleluya.
IVANJILI
+ Mariko (Mk 9, 41-50)
Muri icyo gihe, Yezu abwira abigishwa be ati 41«Umuntu wese uzabaha ikirahuri cy’amazi yo kunywa abitewe n’uko muri aba Kristu, ndababwira ukuri, ntazabura igihembo cye. 42Ariko nihagira ugusha mu cyaha umwe muri aba bato bemera, ikimukwiye ni uko bamuha,mbira ku ijosi urusyo rusheshwa n’indogobe, bakamuroha mu nyanja. 43Niba ikiganza cyawe kigutera gukora icyaha, ugice, kuko ikiruta ari ukwinjirana akanimfu mu bugingo, 44aho kujyana ibiganza byawe byombi mu nyenga y’ihuriro utazima. 45Niba ikirenge cyawe kigutera gukora icyaha, ugice, kuko ikiruta ari ukwinjira mu bugingo ucumbagira, 46aho kurohwa mu nyenga ufite ibirenge byawe byombi. 47Niba ijisho ryawe rigutera gukora icyaha, rinoboremo; kuko ikiruta ari uko wakwinjirana rimwe mu Ngoma y’Imana, aho kwinjirana yombi mu nyenga, 48aho urunyo rudapfa, n’umuriro ntuzime. 49Ahubwo buri wese ajye asukurwa n’umunyu n’umuriro. 50Umunyu ufite akamaro; ariko iyo ukayutse, mwawusubiza mute uburyohe bwawo? Nimwigiremo umunyu kandi mubane mu mahoro.»


text:
Rulindo: Uwayoboraga Akarere ka Rulindo haribyo yifuzaga kuba yaragezeho.
Umuyobozi w’akarere ka Rulindo ucyuye igihe n’abandi bayobozi Bamwe mu baturage batujwe mu midugudu Umuyobozi ucyuye igihe muri rulindo, Kangwagye Justus yishimira byinshi byagezweho muri manda yayoboye, More...
Ngororero: Komite nyobozi icyuye igihe ngo igiye yemye
Mazimpaka Emmanuel yari ashinzwe ubukungu Abagize komite nyobozi icyuye igihe mu karere ka Ngororero bahamya ko basoje manda zabo bemye kuko bazamuye akarere. Mu gihe hari abayoboraga uturere bavuga ko bajyanye More...
Gicumbi – Komite nyobozi icyuye igihe yanenzwe kudashyira hamwe
Abitabiriye umuhango wo guhererekanya ububasha Komite Nyobozi y’Akarere ka Gicumbi mu gikorwa cyo gusoza imirimo yayo, ikazasimburwa n’abazatorwa mu matora arimo gutegurwa yanenzwe kudashyira More...
Huye: Hari imishinga komite icyuye igihe yifuza kuzakomerezwaho n’abazabasimbura
Komite icyuye igihe Nyuma y’uko tariki 28/1 komite nyobozi y’Akarere ka Huye yarekuye ubuyobozi, abari bayigize badutangarije kigalitoday bimwe mu bikorwa bifuza ko abazabasimbura bazakomeza. Eugène More...
Kirehe: Nyanama y’akarere irishimira ibyagezweho muri manda ishoje
Umuyobozi wa njyanama ngo asanga akarere bagasize heza Inama isanzwe ya Njyanama y’akarere irangiza igihembwe cya 2 cy’umwaka 2015/2016 yateranye kuwa14/01/2016 abagize njyanama bishimira ibyo bagezeho More...
Rwanda refutes claims it is fuelling war in Eastern DRC
Rwanda refutes claims it is fuelling war in Eastern DRC Rwanda’s Foreign Minister Louise Mushikiwabo has labelled rumours circulating about the country’s involvement in the eastern DRC as “categorically More...


text:
Muri iki gihe ibyanduza ikirere ni byinshi n’imyanda ni myinshi, ni ngombwa gusukura umubiri wacu.Umubiri w’umuntu ukora nk’uruganda, hari byinshi bikorerwamo bigakorwa n’ibice by’umubiri bitandukanye, aho usanga buri gice gifite akazi kihariye gikora ariko nanone bikunganirana kugirango umuntu agire ubuzima bwiza.
Igihe rero bimwe mu bice by’umubiri bitari gukora neza, ni hahandi umuntu atangira kurwaragurika ndetse no kumva atamerewe neza. Muri iyo mikorere rero, habamo ibice bishinzwe gusukura umubiri (umwijima, impyiko, uruhu,…),kuko umubiri ubika imyanda myinshi iba yaturutse mubyo tuba twariye cyangwa se twananyoye.
Detoxification cyangwa se gusukura umubiri ni uburyo umubiri ukoresha ibice byawo bitandukanye mu gusohora imyanda mu mubiri, gusa hashobora no gukoreshwa ibindi binyobwa cyangwa ibiribwa mu gusohora imyanda mu mubiri (aha twavugamo nk’amazi, icyayi, imboga, imbuto n’ibindi…).
Ese ni ibihe bimenyetso byakwereka ko imyanda yabaye myinshi mu mubiri?
- Umunaniro ukabije
- Ubwivumbagatanye bw’umubiri (allergies)
- Kwangirika k’uruhu
- Ku gitsina gore bashobora kugira ibibazo mu mihango
- Kurwara umutwe
- Kumva ugugaye mu nda, igogora ritagenda neza ndetse ukagira n’impatwe (constipation)
- Kwangirika kw’ibice bitandukanye biterwa n’udukoko (infection)
- Kubabara mu ngingo zitandukanye
- Kugira ibinya mu mikaya
- Kubura ibitotsi
- Kugira impumuro mbi cyane cyane mu kanwa
Ese ni izihe ndwara zishobora guterwa n’uko imyanda yabaye myinshi mu mubiri?
Hari indwara nyinshi ziterwa n’imyanda myinshi mu mubiri, twavugamo:
- Indwara y’isusumira (Parkinson’s disease)
- Kubura ibitotsi (Insomnia)
- Indwara z’umutima (Heart diseases)
- Uburwayi bw’umunaniro uhoraho (Chronic fatigue syndrome)
- Kanseri zitandukanye
- Rubagimpagimpande (Arthritis)
- Indwara ziterwa no kwisubiramo k’ umubiri (Autoimmune disease)
Ese wakora iki ngo ukure imyanda mu mubiri wawe?
Inzobere mu by’ubuzima yitwa Mark Hyman, umuyobozi w’ikigo cy’ubuvuzi cya Cleveland, yatanze inama zikurikira:
- Jya unywa amazi asukuye, byibuze Litiro imwe n’igice ku munsi (1.5L/day).
- Ni byiza kujya ku musarane byibuze hagati ya rimwe na kabiri ku munsi. Niba utajyayo, ukeneye ubufasha.
- Kurya imboga n’imbuto burya nabyo ni byiza kuko bifasha umubiri gusohora imyanda.
- Gabanya gukoresha cyane imiti n’ibindi bintu nk’itabi cyangwa ikawa.
- Gukora imyitozo ngororamubiri
- Gerageza kuruhuka
Ese wari uzi ko hari icyayi cy’umwimerere gikoze mu bimera cyagufasha gusukura umubiri wawe?
Ni byiza kwirinda indwara kurusha uko wakwivuza waramaze kwandura. Ubu rero habonetse icyayi gikoze ijana kw’ijana mu bimera, kikaba gifite ubuziranenge mpuzamahanga butangwa n’ibigo bikomeye nka FDA (Food and Drug Admnistration).
Iki cyayi kiri mu moko atandukanye rero gifite ubushobozi bwo gusukura umubiri, bigatuma utarwaragurika. Muri icyo cyayi twavugamo nka: Intestine cleansing tea, Proslim tea, kudding plus tea, Pine pollen tea n’ibindi. Tubibutse ko nta ngaruka byose bigira ku wabikoresheje. Ubikeneye wahamagara muri Horaho Life aho bitangirwa, kuri numero 0788698813/0728698813 cyangwa ukagera aho bakorera kwa Rubangura mu nyubako ya 3, mu muryango wa 302.


text:
Kigali: Umugore yarangaje abantu kubera udukoryo afite muri ruhago (Photos&Video)
Umugore ukomoka muri Tanzania ufite ubuhanga mu gukina umupira w’amaguru yagaragaye mu Mujyi wa Kigali yarangaje abantu kubera “udukoryo” yakoraga.
Uwo mugore witwa Kadhara Charles, yari ari mu Mujyi wa Kigali rwagati hafi y’umuturirwa wa Kigali City Tower mu gace kazwi nka “Quartier Commercial”, kuri uyu wa gatatu tariki ya 02 Ugushyingo 2017.
Yambaye umupira utukura, ipantalo ya ‘jeans” y’ubururu n’umupira w’amaguru mu ntoki, abantu bamuhaga amafaranga akabereka udukoryo dutandukanye akoresheje umupira w’amaguru. Yemeraga gukina iyo bamuhaga 500RWf.
Uko yakomezaga gukina niko abantu buzuraga aho ari bigaragara ko bishimye, yahava bakagenda bamukurikiye bashaka kureba utwo dukoryo akora.
Ibitekerezo ( 6 )
Mahungu kuva mukarerekagatsibo
mumurejyewarugarama mumudugudu wakenene
akaba arimugihugucyubugande
ntibitangaje kurijye kwerinabanyamujyi bakarangariribyo mbegaweeeeeee??
uyu mugore amaze igihe kinini akora ibi bintu nibyo bimutunze kuko njyewe muzi DAR ES SALAAM TZ muri 2011 ni umuhanga cyane. ndishimye kubona urwego agezeho. big up mama usichezee kazi chezea mshahala
aratwemeje biriya bikora bake abamupinga bazabigerageze
Abantu bazi kwishakira akazi tuu! urubyiruko rwarangiza rukavuga ngo akazi karabuze mu rwanda. dukure amaboko mumifuka dukore akazi ariko kose nakazi. ubwo se murumva atarabonye icyararira kandi atibye.
Ubu se mwerekanye iki koko kubyuwa mu gore ko ntanisegonda ?
arayabavanamo ye kariya ni job yadanger turayamuha kubwinshi ye


text:
Hari bimwe ibibazo bitandukanye mungo aho usanga abagore bahitamo guta abagabo babo kubera kutumvikana hagati yabo
Hari bimwe ibibazo bitandukanye mungo aho usanga abagore bahitamo guta abagabo babo kubera kutumvikana hagati yabo
Nkuko byagaragaye mu bushakashatsi bwagiye bukorerwa mu bihugu bitandukanye byo ku isi, bwerekanye ko umubare w’abagore bata abagabo babo uri kugenda wiyongera kurushaho arko kandi bwerekana ko biterwa n’impamvu zitandukanye
Dore zimwe mu mpamvu zashyizwe ahagaragara.
Gucibwa inyuma
Abagore ntibishimira cyane ko abagabo babo babaca inyuma, ngo iyo umugabo yatangiye guca inyuma umugore we aba ari mu nzira zo kuba yamubura kuko bituma umugore atekereza bitandukanye akaba yahitamo kugenda agasiga umugabo bitewe n’imyitwarire mibi y’umugabo.
Kubura urukundo no kwitabwaho
Iyo ubana n’umugore ntumugaragarize urukundo ku buryo yiyumvamo ko akunzwe, cyangwa se ngo nanone yiyumvemo ko umwiteho bituma yumva abihiwe aho rwose bishobora gutuma yigendera akaguta biewe n’uko nta rukundo umugaragariza.
Kubeshywa kenshi
Umugore yanga kubeshywa rero iyo umugabo akunda kubeshya umugore we ndetse ugasanga yarabigize akamenyero ngo ibi biri mu bimurambira akagezaho yumva nta mpamvu n’imwe yatuma agumana n’umugabo w’umunyabinyoma utajya amwizera ngo amubwize ukuri agahitamo kuba yakwigendera, mugabo rero irinde kubeshya umugore wawe kenshi kuko bishobora gutuma mubana nabi cyangwa se akaba yaguta akigendera bitewe n’uko umubeshya kenshi.
Intonganya zidashira
Nubwo ngo nta zibana zidakomanya amahembe, ariko ngo umugore ushyirwaho inkeke n’intonganya za buri munsi bimutera umutima mubi wo gutangira gutekereza guta umugabo akajya aho abona amahoro n’umutuzo. Mugabo rero irinde guhoza umugore wawe ku nkeke cyangwa ngo uhore umubwira amagambo amubabaza bitazamutera umutima mubi bikaba byamuviramo kukwanga.
Kuba mu buzima bugaragaza ko asa n’aho akiri ingaragu
Aha ngo iyo ushatse umugore hanyuma ugasa n’aho wirirwa mu byawe ntugire igihe umuha cyo kumva ko afite umugabo kandi umwitaho, ngo bimutera umutima wo kongera gutekereza abandi basore bafite urukundo kandi babitaho, rero ngo iyo umugabo arangaye byatuma ashiduka umugore we yagiye bitewe n’uko atahawe umwanya n’umugabo we ngo akundwe anateteshwe ngo yiyumve nk’umugore ufite umugabo. ngirango aha murumva ko umugore akwiye guteteshwa nkuko bikwiye kugirango arusheho kwishimira umugabo.
Kubura ibyo yari yiteze kandi akomoka mu muryango ukize
Hano iyo umugabo yari yarijeje umugore we ibitangaza nyuma bamara kubana umugore ntabone ibyo yasezeranijwe n’umugabo bituma yicuza impamvu y’urushako rwe bigatuma anibuka ko iwabo ntacyo yari abuze kuko bari abakire akaba yatangira kwibaza uko abana muzabyara bazabaho abona nawe ubwawe utiyizeye akaba yahitamo kuguta akagenda bitewe nawe, rero basore mwirinde gusezeranya ibintu abakobwa muziko mutazashobora hato urushako rutazakubera rubi ari wowe ubigizemo uruhare.
Gutura ukubiri n’umugabo we
Hari abagabo bakora kure y’ingo zabo kandi ntibanakunde gutekereza kubagore babo cyane ngo bagire igihe cyo kuza kureba abagore babo kenshi bishobora gutuma umgore yibagirwa umugabo we bitewe nuko atamwitayeho, rero ashobora kubona undi umwitaho kurusha uko umugabo we amwitaho akaba yamwibagirwa bikamuviramo kuba yamuca inyuma cyangwa akigendera agasanga babandi bandi bamwitaho.
Kutiyumvanamo no kudahuza n’umuryango w’umugabo we
Hano biba bisaba ubwumvikane no guca bugufi kuko iyo umugore ageze mu rugo akahasanga abavandimwe b’umugabo ntibahuze muri byose, bashobora kumuhoza ku nkeke, kumugenzura mu rugo rwe n’ibindi birimo kumutoteza. Ibi ngo bishobora gutuma umugore ata umugabo we akigendera bitewe n’umuryango w’umugabo.
Kubura ibyishimo mu gihe cyo gukora imibonano mpuzabitsina
Igikorwa cy’imibonano mpuzabitsina ngo ni ipfundo ry’urukundo ndetse no kubaka urugo rwiza, rero ngo iyo iki gikorwa kitakozwe neza ku buryo impande zombi zishima, usanga mu rugo byazambye. Ariko cyane cyane ngo iki kibazo gikora cyane ku bagore kuko iyo batanezezwa n’uko abagabo babakorera iki gikorwa bahitamo kwigendera kuko baba bumva bataryohewe n’ubuzima barimo.
Alphonsine MUKESHIMANA
Ibitekerezo
umugore cq umukobwa ushaka imboro nini knd ndende mpamagara 0780324435 Kanda hano umusubize
nifuza umupfubuzi 0722841192 Kanda hano umusubize
Ndahari wampamagara tukavugana nage shaka uwo pfubura.0725630882 Kanda hano umusubize
Sha abagore ntiwabashobora kenshi usanga ntarukundo bagira ese waruziko burya umugore wese yasambana biterwa numusabye uwariwe maze kurongora abagore benshi kdi bambwira ko bakunda abagabo babo byo gupfa munyumvire namwe! Kanda hano umusubize
Mwatubwiye impamvu abagore bata abagabo mwibagirwa impamvu abagabo nabo bata abagore. Kanda hano umusubize
Ibinukuripe!ntacyomwanditse kitarukuri. Kanda hano umusubize


text:
Nk’uko bigaragara mu itangazo ikinyamakuru Ukwezi.com gikesha Minisiteri y’Urubyiruko n’Ikiranabuhanga, Ikigo ngororamuco cya Iwawa gishakimikiye kuri iyi Minisiteri gikeneye abakozi 71 bari mu ngeri zitandukanye kandi bize ibintu bigiye bitandukanye, gusaba akazi bikaba bizarangira tariki 31 Gicurasi 2016. Iyi Minisiteri, irifuza gutanga akazi ku bakozi 71 mu myanya ikurikira:
- Abaforomo 4 : Ushaka aka kazi agomba kuba afite impamyabumenyi y’amashuri yisumbuye (A2) mu buforomo, azi kuvuga neza ikinyarwanda n’icyongereza cyangwa igifaransa, kubimenya byose bikaba ari akarusho. Agomba kuba azi gukorana n’abandi, azi gufata ibyemezo no gushyira mu gaciro.
- Aba “Counselors” 29: Ushaka aka kazi agomba kuba afite impamyabumenyi ya A0 muri Psychology, cyangwa se mu bijyanye n’ubuzima bwo mu mutwe (Mental health), cyangwa akaba ayifite mu burezi (education) cyangwa nanone akaba ayifite muri Clinical Psychology. Agomba kandi kuba azi kuvuga neza ikinyarwanda n’icyongereza cyangwa igifaransa, kubimenya byose bikaba ari akarusho. Agomba kuba azi gukorana n’abandi, azi gufata ibyemezo no gushyira mu gaciro, azi kumvikana n’abandi kandi azi ibijyanye no kumenya uko atwara abafite ibibazo by’ihungabana ry’imitekerereze.
- Ushinzwe ibikorwa by’isuku umwe: Ushaka aka kazi agomba kuba afite impamyabumenyi ya A0 muri Public Health cyangwa Hygiene. Agomba kuba azi ibijyanye n’isuku n’isukura, afite ubumenyi mu byo gucunga no kuyobora abandi, azi n’ibijyanye n’imikoranire n’abandi.
- Ushinzwe iby’imirire umwe: Ushaka aka kazi agomba kuba afite impamyabumenyi ya A0 muri Nutrition cyangwa muri Food Sciences. Agomba kuba azi ibijyanye n’isuku n’isukura, afite ubumenyi mu byo gucunga no kuyobora abandi, azi n’ibijyanye n’imikoranire n’abandi.
- Abatozamyitwarire (Animators) batatu: Ushaka aka kazi agomba kuba afite impamyabumenyi ya A0 muri Psychology, Mental Health, Clinical Psychology , Education cyangwa Sociology. Agomba kandi kuba azi kuvuga neza ikinyarwanda n’icyongereza cyangwa igifaransa, kubimenya byose bikaba ari akarusho. Agomba kuba azi gukorana n’abandi, azi gufata ibyemezo no gushyira mu gaciro, azi kumvikana n’abandi kandi azi ibijyanye no kumenya uko atwara abafite ibibazo by’ihungabana ry’imitekerereze.
- Ushinzwe ikigega (Store Keeper) umwe: Ushaka aka kazi agomba kuba afite impamyabumenyi ya A1 muri Store Management, Management, Business Administration, Finance, Accounting, Economics cyangwa se akaba afite impamyabumenyi ya A2 muri rimwe muri ayo mashami ariko afite uburambe bw’imyaka 3. Agomba kandi kuba azi kuvuga neza ikinyarwanda n’icyongereza cyangwa igifaransa, kubimenya byose bikaba ari akarusho. Akaba azi gukorana n’abandi, azi gukoresha neza mudasobwa, azi no gushyira ibintu kuri gahunda.
- Umuyobozi umwe ushinzwe ibikorwa byo gusubiza mu murongo ubuzima n’imibanire by’urubyiruko: Ushaka aka kazi agomba kuba afite impamyabumenyi ya A0 muri Psychology, Mental Health, Clinical Psychology , Education cyangwa Sociology afite n’uburambe bw’imyaka 3 cyangwa se akaba afite impamyabumenyi ya Masters n’uburambe bw’umwaka umwe. Agomba kandi kuba azi kuvuga neza ikinyarwanda n’icyongereza cyangwa igifaransa, kubimenya byose bikaba ari akarusho. Agomba kuba azi gukorana n’abandi, azi gufata ibyemezo no gushyira mu gaciro, azi kumvikana n’abandi kandi azi ibijyanye no kumenya uko atwara abafite ibibazo by’ihungabana ry’imitekerereze.
- Abarimu batatu mu bijyanye n’ubwubatsi: Ushaka aka kazi agomba kuba afite impamyabumenyi ya A0 mu bwubatsi. Agomba kandi kuba azi kuvuga neza ikinyarwanda n’icyongereza cyangwa igifaransa, kubimenya byose bikaba ari akarusho. Agomba kuba azi gukorana n’abandi, azi gufata ibyemezo no gushyira mu gaciro.
- Abarimu bane mu bijyanye n’ubudozi: Ushaka aka kazi agomba kuba afite impamyabumenyi ya A0 mu budozi, cyangwa akaba afite impamyabumenyi ya A1 n’uburambe bw’imyaka 2, cyangwa nanone akaba afitemo impamyabumenyi ya A2 n’uburambe bw’imyaka 5. Agomba kandi kuba azi kuvuga neza ikinyarwanda n’icyongereza cyangwa igifaransa, kubimenya byose bikaba ari akarusho. Agomba kuba azi gukorana n’abandi, azi gufata ibyemezo no gushyira mu gaciro.
- Abarimu bane mu bijyanye n’ububaji: Ushaka aka kazi agomba kuba afite impamyabumenyi ya A0 mu bubaji, cyangwa akaba afite impamyabumenyi ya A1 n’uburambe bw’imyaka 2, cyangwa nanone akaba afitemo impamyabumenyi ya A2 n’uburambe bw’imyaka 5. Agomba kandi kuba azi kuvuga neza ikinyarwanda n’icyongereza cyangwa igifaransa, kubimenya byose bikaba ari akarusho. Agomba kuba azi gukorana n’abandi, azi gufata ibyemezo no gushyira mu gaciro.
- Umwarimu umwe mu bijyanye n’umusaruro ukomoka ku matungo: Ushaka aka kazi agomba kuba afite impamyabumenyi ya A0 muri Animal Production. Agomba kandi kuba azi kuvuga neza ikinyarwanda n’icyongereza cyangwa igifaransa, kubimenya byose bikaba ari akarusho. Agomba kuba azi gukorana n’abandi, azi gufata ibyemezo no gushyira mu gaciro.
- Umwarimu umwe mu bijyanye n’ubuhinzi: Ushaka aka kazi agomba kuba afite impamyabumenyi ya A0 muri Agriculture (Ubuhinzi). Agomba kandi kuba azi kuvuga neza ikinyarwanda n’icyongereza cyangwa igifaransa, kubimenya byose bikaba ari akarusho. Agomba kuba azi gukorana n’abandi, azi gufata ibyemezo no gushyira mu gaciro.
- Umwarimu umwe mu bijyanye no gutwara ibinyabiziga: Ushaka aka kazi agomba kuba afite impamyabumenyi ya A0 mu ishami iryo ari ryo ryose ariko afite n’impamyabushobozi y’uko azi ibijyanye no gukanika. Agomba kuba kandi afite uruhushya rwo gutwara ibinyabiziga, byibuze icyiciro cya A na B. Agomba kandi kuba azi kuvuga neza ikinyarwanda n’icyongereza cyangwa igifaransa, kubimenya byose bikaba ari akarusho. Agomba kuba azi gukorana n’abandi, azi gufata ibyemezo no gushyira mu gaciro.
- Abarimu batatu bungirije mu bijyanye n’ubwubatsi: Ushaka aka kazi agomba kuba afite impamyabumenyi ya A1 mu bwubatsi. Agomba kandi kuba azi kuvuga neza ikinyarwanda n’icyongereza cyangwa igifaransa, kubimenya byose bikaba ari akarusho. Agomba kuba azi gukorana n’abandi, azi gufata ibyemezo no gushyira mu gaciro.
- Abarimu bane bungirije mu bijyanye n’ububaji: Ushaka aka kazi agomba kuba afite impamyabumenyiya A1 mu bubaji, cyangwa akaba afitemo impamyabumenyi ya A2 n’uburambe bw’imyaka 2. Agomba kandi kuba azi kuvuga neza ikinyarwanda n’icyongereza cyangwa igifaransa, kubimenya byose bikaba ari akarusho. Agomba kuba azi gukorana n’abandi, azi gufata ibyemezo no gushyira mu gaciro.
- Abarimu bane bungirije mu bijyanye n’ubudozi: Ushaka aka kazi agomba kuba afite impamyabumenyi ya A1 mu budozi, cyangwa akaba afite impamyabumenyi ya A2 n’uburambe bw’imyaka 2. Agomba kandi kuba azi kuvuga neza ikinyarwanda n’icyongereza cyangwa igifaransa, kubimenya byose bikaba ari akarusho. Agomba kuba azi gukorana n’abandi, azi gufata ibyemezo no gushyira mu gaciro.
- Umwarimu umwe wigisha gusoma no kwandika urubyiruko rwacikirije amashuri: Ushaka aka kazi agomba kuba afite impamyabumenyi ya A1 cyangwa ibindi bijyanye nabwo. Agomba kandi kuba azi kuvuga neza ikinyarwanda n’icyongereza cyangwa igifaransa, kubimenya byose bikaba ari akarusho. Agomba kuba azi gukorana n’abandi, azi gufata ibyemezo no gushyira mu gaciro.
- Abarimu babiri bungirije mu bijyanye no gutwara ikinyabigiza: Ushaka aka kazi agomba kuba afite impamyabumenyi ya A1 mu bijyanye no gukanika, anafite byibuze uruhushya rwo gutwara ikinyabigiza rwo mu cyiciro cya A. Agomba kandi kuba azi kuvuga neza ikinyarwanda n’icyongereza cyangwa igifaransa, kubimenya byose bikaba ari akarusho. Agomba kuba azi gukorana n’abandi, azi gufata ibyemezo no gushyira mu gaciro.
- Umwarimu umwe wungirije mu bijyanye n’ubuhinzi: Ushaka aka kazi agomba kuba afite impamyabumenyi ya A1 mu buhinzi. Agomba kandi kuba azi kuvuga neza ikinyarwanda n’icyongereza cyangwa igifaransa, kubimenya byose bikaba ari akarusho. Agomba kuba azi gukorana n’abandi, azi gufata ibyemezo no gushyira mu gaciro.
- Umwarimu umwe wungirije mu bijyanye n’umusaruro ukomoka ku matungo: Ushaka aka kazi agomba kuba afite impamyabumenyi ya A1 muri Animal Production. Agomba kandi kuba azi kuvuga neza ikinyarwanda n’icyongereza cyangwa igifaransa, kubimenya byose bikaba ari akarusho. Agomba kuba azi gukorana n’abandi, azi gufata ibyemezo no gushyira mu gaciro.
- Umutetsi umwe: Ushaka aka kazi agomba kuba afite impamyabumenyi mu bijyanye n’ubutetsi, kuyobora amahoteli cyangwa ibindi bijyanye nabyo, akaba afite byivuze uburambe ku kazi bw’imyaka ibiri bwo gutekera abantu benshi. Agomba kandi kuba azi gucunga neza igihe, azi gukorana umurava no kumvikana neza n’abandi.
Ushaka akazi muri iyi myanya yavuzwe haruguru, asabwa kuzuza urupapuro rusabirwaho akazi ka Leta ruboneka ku rubuga www.psc.gov.rw, hanyuma agatanga fotokopi z’amashuri bize ndetse na fotokopi y’Indangamuntu kimwe n’ibindi byangombwa byihariye byasabwe ku myanya imwe n’imwe.
Impapuro zisaba akazi zigomba kuba zagejejwe mu bunyamabanga rusange bwa Minisiteri y’Urubyiruko n’Ikoranabuhanga buherereye muri Nyarugenge Pension Plaza ahazwi nka Sopetrad, bitarenze tariki 31 Gicurasi 2016 saa kumi z’umugoroba.


text:
Amarira n’agahinda gakomeye nibyo byaranze abanyeshuri ba Jomo Kenyatta University of Agriculture and Technology (JKUAT) riherutse gufungwa burundu n’Inama Nkuru y’Amashuri Makuru na Kaminuza (HEC) nyuma yo gusanga itujuje ibisabwa ngo ibe Kaminuza.
Aba banyeshuri ba JKUAT bagaragaje agahinda kabo kuri uyu wa 9 Ugushyingo 2017, ubwo bari batumiwe mu nama rusange kugirango basobanurirwe byimbitse icyatumye Kaminuza yabo ifungwa burundu ndetse n’ikigiye gukorwa kugira ngo ababishaka babe bakomeza.
Aba banyeshuri basobanuriwe ko bagoimba gukomeza amasomo yabo bifashishije uburyo bwa Internet bakoresheje uburyo bwa Online cyangwa bakoroherezwa kujya gukomereza amasomo yabo Nairobi muri Kenya.
Mu gahinda gakomeye aba banyeshuri bagaragaje igihombo gikomeye bagiye guhura nacyo, aho bavuga ko kuzajya bakora ingendo bajya gukomeza amasomo yabo muri Kenya batazabishobora ngo kuko batabona amikoro.
Abandi bagaragaza ko baguye mu gihombo gikabije kuko hari ngo abenshi babangikanyaga amasomo n’akazi kugira ngo babone amafaranga yo kwishyura ishuri bakaba bavuga ko kujya muri Kenya batabishobora kuko bata akazi kandi ariko kabishyuriraga.
Uwitwa Uwimana Claude yabwiye Ukwezi.com ko bamwe muri bo bagiye gucikiriza amasomoo yabo ngo kuko ubu buryo babwiwe ko bazajya bigamo ari ukubananiza kuko bo nta mikoro babona yo kujya kwigira muri Kenya.
Yagize ati “Batubwiye ko tuzajya tujya kwigira no gukorera ibizamini muri Nairobi Kenya ku itike yacu, bamwe muri twe amafaranga y’ishuri twayabonaga ku mushahara w’akazi twakoraga, kureka akazi ingo tujye kwiga iyo ngiyo urumva ko amafaranga yo kwishyura ntayo twabona rwose.”
Abandi bamaganira kure uburyo babwiwe bwo kwigira kuri Internet kugira ngo bakomeze amasomo yabo, bavuga ko babona ari ukubikuraho, ngo kuko n’ubundi bagiye kwiga muri iyi Kaminuza ubu buryo bazi ko bubaho.
Umuyobozi w’Inama Nkuru y’Amashuri Makuru mu Rwanda HEC, Muvunyi Emmanuel, yasobanuriye abanyeshuri basaga 300 bigaga muri iyi kaminuza ko yafunzwe burundu nyuma yo kutubahiriza ibyo yari yasabye gukosora mu gihe kitarenze amezi atatu.
Yavuze ko JKUAT yazize gutanga amasomo amwe atemewe mu Rwanda ndetse ikagira abarimu bake n’ibikoresho bidahagije ugereranyije n’amashami ndetse n’abanyeshuri bafite.
Yagize ati “Isuzuma ryacu ryasabye ko bongera abarimu kandi bakazana abafite ubushobozi bujyanye n’amasomo bigisha. Ikindi batari bafite ni laboratwari y’ubumenyi n’iy’ikoranabuhanga kandi zari ngombwa, icya gatatu ntibari bafite ibitabo byaba iby’impapuro cyangwa ibyo kuri internet.”
Agahinda ni kose ku banyeshuri basaga 300 bigaga muri JKUAT
Aba banyeshuri bavuga ko bakorewe akarengane ngo kuko Kaminuza yabo itahawe igihe gihagije cyo kwitegura gufungwa


text:
Guhera mu 2016 mu Rwanda hakoreshwa integanyanyigisho nshya mu mashuri y’incuke, abanza n’ayisumbuye, ikaba ifasha abanyeshuri kugaragaza ubushobozi bwabo hagamijwe kubaremamo umuco guhangana ku isoko ry’umurimo.
Ni mu gihe integanyanyigisho yari isanzwe ngo yatumaga umunyeshuri arangiza kwiga afite ubumenyi bwinshi ariko nta bushobozi.
Ibi bikaba byagarutsweho kuri uyu wa 11 Mutarama 2018, ubwo hatangizwaga icyiciro cya gatatu cy’amahugurwa y’abarimu 4160 bigisha guhera mu mashuri y’incuke kugeza mu mashuri yisumbuye.
Umukozi ushinzwe amahugurwa y’abarimu muri REB, Umurerwa Henriette, yatangarije IGIHE ko integanyanyigisho nshya itanga icyizere cy’ejo hazaza ku banyarwanda.
Yagize ati ʺTugikoresha integanyanyigisho ya mbere wabonaga nta huriro rihari hagati y’umusaruro uturuka mu burezi n’ibikenewe ku isoko ry’umurimo. Ugasanga rwose dufite abarangije benshi ariko bajya hanze bakaba abashomeri kubera ko batabasha guhangana ku isoko ry’umurimo, bafite ubumenyi bwinshi ariko nta bushoboziʺ.
Yakomeje agira ati ʺUbu icyo tugamije ni uko twigisha umunyeshuri agasohoka abasha kwihangira umurimo no guhangana ku isoko ry’umurimo, akabasha no kuva hano akajya guhangana mu bindi bihugu. Iyi nteganyanyigisho nshya kandi irimo uburyo bwo gufasha umwana kwiga ikintu ashoboye kandi akunda, ibi bikaba bimufasha gutsinda nezaʺ.
Umuyobozi w’ishami rishinzwe imicungire n’iterambere ry’abarimu mu Kigo gishinzwe Uburezi mu Rwanda REB, Nzitabakuze Claudien, na we yagaragaje itandukaniro riri muri nteganyanyisho nshya ni yari isanzwe.
Agira ati ʺBitandukaniye mu buryo bwo kwigisha, aho iya mbere wasangaga umwarimu aha umunyeshuri ubumenyi bwinshi bw’ibanze, mu gihe inshya ifasha umwarimu guha umunyeshuri ubushobozi bwo kubyaza umusaruro ibyo yize mu ishuri, bityo akabasha guhangana n’abandi ku isoko ry’umurimo.
Mu 2015 nibwo habaye icyiciro cya mbere cy’aya mahugurwa hagamijwe kumenyekanisha ibijyanye n’impinduka z’integanyanyigisho, mu 2016 abarimu bahuguwe ku bijyanye n’uburyo bwo kwigisha ibikubiye muri iyi nteganyanyigisho, icyiciro cya gatatu kiri kuba kikaba kijyanye n’isuzumabumenyi.


text:
Umuramyi Rene Patrick yateguye umugoroba udasanswe wo kuramya Imana yise ” A love journey”
Yanditswe na Imanishimwe Dieudonne August 26, 2017
Umuryamyi Rene Patrick wamenyekanye ayobora kuramya no guhimba mu matorero atandukanye mu Rwanda , yateguye umugoroba udasanzwe wo kuramya Imana yise ” A love journey” ubumbatiye kuramya Imana gukora Ku […]
Umuryamyi Rene Patrick wamenyekanye ayobora kuramya no guhimba mu matorero atandukanye mu Rwanda , yateguye umugoroba udasanzwe wo kuramya Imana yise ” A love journey” ubumbatiye kuramya Imana gukora Ku mutima w’ Imana no gufata amashusho y’ umuzingo we wambere yise ” A love journey”
Taliki ya 3 Nzeri 2017 , umuramyi Rene Patrick uyobora Itsinda ryo kuramyano guhimbaza mu Itorero rya Amour de Jesus riherereye mu Karere ka Kicukiro yateguye umugoroba udasanzwe wo kuramya Imana mu buryo budasanwe , uzagaragaramo abaramyi batandukanye bakomeye mu Rwanda nka Uwimana . Maya …., uzana ko rwamo igikorwa cyo gufata amashusho y’ indirimbo zigize umuzingo we wa mbere yise ” A love journey”
Rene Patrick aganira n’ ikinyamakuru IBYIRINGIRO.RW yadutangarije byinshi bizaranga iki gitaramo cyo kuramya Imana agira ati :”A love journey bisobanura urugendo rw’urukundo ahanini byavuze k’urukundo Yesu Kristo yakunze umuntu n’ibyo yakunze kugirango arunumenyeshe ndetse n’ubuhamya bugaraza urwo rukundo mu buzima bw’amabwizeye mu buzima bwa buri munsi.”
iki gitaramo cy’ umugoroba udasanzwe wo Kuramya Imana kizaba tariki ta 03 Nzeri 2017 guhera isaa kumi n’ imwe ( 17h 00) kurusengero rwa ASSEMBLE DE DIEU KIMIHURURA kizitabirwa n’ abaramyi bakomeye nka Aime uwimana ( Rwanda ) Maya Nzeyimana n’ abandi ………
kw’itariki 3.09.2017 hateganyijwe igitaramo kigamije gufata amajwi n’amashusho ya album yanjye yanjye yambere yitwa “A love journey” ari nayo yitiriwe uwo mugoroba. kwinjiora bizaba ari ubuntu
Uzitabira iki gitaramo cyateguwe na Rene Patrick uzakitabira azabasha kwigurira umuzingo wa zimwe mu ndirimbo zanjye ariko zicuranze mu buryo buri acoustic butuje
IBYIRINGIRO.RW


text:
Yee, Mwami uziko ngukunda!
Mbega ijambo riremereye. Iri jambo ryavuzwe na Simoni Petero ubwo Umwami Yesu yamubazaga inshuro eshatu niba amukunda. Ubwa mbere Yesu yabajije Petero ati “ Simoni mwene Yona, urusha aba kunkunda?” Aramusubiza ati:
“ Yee, Mwami uziko ngukunda”, Yesu abimubajije ubwa gatatu ngo byaramubabaje aramusubiza ati : “ Mwami umenya byose, uzi kandi ko ngukunda” Yohana 21: 15-17
Ibaze nawe umuntu asanzwe ari inshuti yawe , yarangiza akakubaza niba umukunda kandi ntabikubaze inshuro 1 akabikubaza gatatu. Icya mbere wabona ko ashidikanya urukundo umufitiye! Icya kabiri watekereza ko wenda hari ikibi wamukoreye akaba yarakimenye! Muri make hari akantu ko gushidikanya ku urukundo waba umufitiye! Petero we bimuyobeye ngo aramubwira ngo “Mwami umenya byose, uzi kandi ko ngukunda”. Yesu atugirire neza
Hari ijambo Yesu yabwiye abigishwa be ngo” Muri inshuti zanjye nimukora ibyo mbategeka” Yohana 15:14
Mu yandi magambo ni nkaho yakababwiye ngo ikizambwira ko munkunda cyangwa muri inshuti zanjye nuko mukora ibyo mbategeka.
Ahari umuntu yari kwibaza ngo mbese ni iki cyakwereka umuntu ko akunda Yesu, ariko igisubizo ni iki : Ni uko ukora ibyo agutegeka
Ese duhereye kuri iyi definition cyangwa se ubusobanuro natwe twavuga ngo: Yee Mwami uziko ngukunda!, cyangwa kuko Yesu amenya byose twavuga ngo tubabarire kutagukunda cyangwa kukuryarya tugushimisha iminwa ariko imitima yacu ikuba kure.
Hari umuririmbyi wari umaze kugirirwa neza n’Imana araririmba ngo ntabwo yigeze akunda Yesu nkuko amukunze kuri ubu!
Ibihe byiza


text:
1 GICURASI 2013
U BUDAGE
U Budage bwahaye umudari w’ishimwe Umuhamya wa Yehova
I SELTERS mu Budage, Umuhamya wa Yehova witwa Mathilde Hartl, yahawe umudari w’ishimwe ku itariki ya 22 Gashyantare 2013, awuhabwa na Horst Seehofer Minisitiri w’Intebe wa leta ya Bavière. Uwo mudari ni igihembo cyo mu rwego rwo hejuru u Budage buha abantu bagize icyo bakorera igihugu.
Uwo mubyeyi witwa Hartl uba muri Bavière, yahawe uwo mudari bitewe n’uko yamaze imyaka myinshi yita ku muhungu we wamugaye witwa Martin, ufite imyaka 26. Akiri umwana abaganga bamusanganye indwara imunga imikaya kandi igatuma umuntu acika intege. Ibyo byatumaga Hartl arara amajoro kugira ngo yite ku byo umuhungu we yabaga akeneye, muri byo hakaba hari hakubiyemo kugenzura buri gihe ko ahumeka neza no kuzibura imyanya y’ubuhumekero kugira ngo amurinde kwandura indwara. Undi muhungu we witwa Max na we afite ubumuga nk’ubwa mwene se, hakiyongeraho n’uburwayi bwo mu mutwe. Hartl yamaze imyaka myinshi yita kuri abo bahungu be bombi abigiranye urukundo, ari bo Martin na Max. Ikibabaje ni uko Max yapfuye mu wa 2008, afite imyaka 19.
Igihe bamubazaga icyamufashije kwita kuri abo bahungu be mu buryo bwuje urukundo, yarashubije ati “imyizerere yanjye ni yo yabimfashijemo. Kubera ko ndi Umuhamya wa Yehova, nubaha ubuzima cyane. Nzakomeza gukora uko nshoboye kugira ngo mfashe umwana wanjye kugira ibyishimo nubwo yamugaye.”
Minisitiri w’Intebe Seehofer yashimagije Hartl na bagenzi be baherewe ibihembo hamwe, agira ati “buri wese muri mwe yatumye isi irushaho kuba nziza.”
Ushinzwe amakuru:
Ku rwego mpuzamahanga: J. R. Brown wo mu Rwego Rushinzwe Amakuru, tel. +1 718 560 5000
Mu Budage: Wolfram Slupina, tel. +49 6483 41 3110


text:
1917—Hashize imyaka ijana
UMUNARA W’UMURINZI wo ku itariki ya 1 Mutarama 1917 waravuze uti “umwaka mushya utangiriye mu ntambara ikomeye, imidugararo no kumena amaraso.” Koko rero, Intambara ya Mbere y’Isi Yose yahitanaga abantu benshi hirya no hino ku isi, yari ikomeje kuyogoza u Burayi. Icyo gihe yitwaga Intambara Ikomeye.
Nubwo Abigishwa ba Bibiliya bari batarasobanukirwa neza uko Abakristo b’ukuri birinda kubogama, benshi muri bo birinze kugibwaho n’umwenda w’amaraso. Urugero, Stanley Willis wo mu Bwongereza, icyo gihe wari ufite imyaka 19, yari yariyemeje kutagira aho abogamira. Mbere y’uko agezwa imbere y’urukiko azira kutabogama, yaranditse ati “ndumva ntewe ishema no gutanga ubu buhamya. Mu gitondo Koloneli yambwiye ko ngomba kwambara imyenda y’abasirikare, bitaba ibyo urukiko rwa gisirikare rukancira urubanza.”
Stanley yanze guteshuka maze akatirwa gufungirwa mu kigo cyakorerwagamo imirimo y’agahato. Icyakora yakomeje kurangwa n’icyizere. Hashize amezi abiri yaranditse ati “‘umwuka w’imbaraga’ zitangwa n’Ukuri, utuma umuntu yihanganira ibintu abandi badashobora kwihanganira.” Yakoresheje neza igihe yamaze muri gereza, kandi yaravuze ati “kimwe mu bintu byiza naboneye mu bigeragezo mperutse guhangana na byo, ni uko nabonye umwanya uhagije wo gusenga ntuje, nkiyigisha kandi ngatekereza ku byo niga.”
Bidatinze Amerika na yo yinjiye muri iyo ntambara. Ku itariki ya 2 Mata 1917, Perezida Woodrow Wilson yavugiye ijambo imbere ya Kongere ya Amerika, atangaza ko agiye gutera u Budage. Nyuma y’iminsi ine, Amerika yinjiye mu ntambara. Abakristo bo muri Amerika batangiye guhura n’ibitotezo bitewe no kutabogama.
Muri Gicurasi hatowe itegeko ryemerera Amerika gutoranya abajya mu gisirikare. Nyuma y’ukwezi kumwe gusa, batoye irindi tegeko rigenga ubutasi, rihana umuntu wangaga kujya mu gisirikare. Bidatinze, abanzi b’ukuri batangiye kuririra kuri ayo mategeko, bagatoteza abagaragu ba Yehova.—Zab 94:20.
Imvururu zari mu isi ntizatunguye Abigishwa ba Bibiliya. Bari bamaze imyaka ibarirwa muri za mirongo basuzuma ubuhanuzi bwo muri Bibiliya bwari bwarazivuze. Icyakora, hari benshi batunguwe n’ibibazo byavutse mu bagaragu ba Yehova.
Bagosorwa kandi bakageragezwa
Charles Taze Russell amaze gupfa, abagaragu ba Yehova bo muri Amerika batangiye guhura n’ibibazo. Havutse ikibazo cyo kumenya uko abagaragu ba Yehova bagombaga kuyoborwa. Umuvandimwe Russell yari yarashinze umuryango wa Zion’s Watch Tower Tract Society mu mwaka wa 1884, kandi yakomeje kuwubera perezida kugeza igihe yapfiriye mu kwezi k’Ukwakira 1916. Igihe Joseph F. Rutherford yatangiraga kuwuyobora, abagabo bamwe bari bakomeye muri uwo muryango, hakubiyemo na bane bari muri komite nyobozi yawo, bagize inyota y’ubutegetsi.
Abo bagabo bane hamwe n’abandi bari babashyigikiye, ntibishimiye uko umuvandimwe Rutherford yayoboraga. Kimwe mu byo banengaga, cyari gifitanye isano n’inshingano ya Paul S. L. Johnson, wari umugenzuzi wasuraga amatsinda y’Abigishwa ba Bibiliya.
Mbere gato y’uko umuvandimwe Russell apfa, yari yarateganyije kohereza Johnson mu Bwongereza. Yagombaga kujyayo akabwiriza ubutumwa bwiza, agasura amatorero kandi agatanga raporo y’uko umurimo wakorwaga muri iyo fasi. Igihe yageragayo mu kwezi k’Ugushyingo 1916, abavandimwe bo mu Bwongereza bamwakiranye urugwiro. Ikibabaje ni uko icyubahiro bamugaragarije cyatumye yibona, maze akibwira ko ari we wagombaga gusimbura umuvandimwe Russell.
Johnson yirukanye bamwe mu bari bagize umuryango wa Beteli wo mu Bwongereza, nubwo atari abifitiye uburenganzira. Nanone yagerageje kwigarurira konti y’umuryango w’Abigishwa ba Bibiliya yari muri Banki y’i Londres, ariko icyo gihe umuvandimwe Rutherford amutumaho ngo agaruke muri Amerika.
Johnson yasubiye i Brooklyn, ariko aho kwicisha bugufi ngo yemere gukosorwa, yakomeje guhata umuvandimwe Rutherford ngo amureke asubire mu Bwongereza. Johnson abonye ko atabashije kumwemeza, yagerageje koshya abari bagize komite nyobozi, maze bane muri bo baramushyigikira.
Umuvandimwe Rutherford yabonye ko abo bagabo bashakaga kwigarurira amafaranga y’umuryango w’Abigishwa ba Bibiliya wo muri Amerika nk’uko Johnson yari yarabigerageje mu Bwongereza, maze abirukana muri komite nyobozi y’umuryango. Amategeko yo muri Amerika yasabaga ko abanyamuryango batora buri mwaka abagize komite nyobozi y’umuryango wabo. Icyakora, mu nama ngarukamwaka y’umuryango w’Abigishwa ba Bibiliya yabaye ku itariki ya 6 Mutarama 1917, hatowe batatu gusa mu bari bagize komite nyobozi, ari bo Joseph F. Rutherford, Andrew N. Pierson na William E. Van Amburgh. Umwe yabaye perezida, undi aba visi perezida naho undi aba umunyamabanga n’umubitsi. Nta matora yabaye ku yindi myanya ine yari isigaye yo muri iyo komite. Abo bagabo bane bari muri iyo myanya, ari na bo barwanyaga Rutherford, bari baratowe mu myaka yabanje, kandi hari bamwe bumvaga ko bari kuguma kuri iyo myanya kugeza bapfuye. Icyakora, kubera ko batatowe muri uwo mwaka, birumvikana ko amategeko atabemereraga kuba muri komite nyobozi! Ubwo rero, muri Nyakanga 1917, umuvandimwe Rutherford yakoresheje ububasha yari afite, ashyira abandi bagabo bane b’indahemuka muri ya myanya ine y’ubuyobozi.
Abo bagabo bane bari birukanywe ku buyobozi bararakaye, bishyiriraho ubuyobozi bwabo. Icyakora nta cyo bagezeho. Bamwe mu Bigishwa ba Bibiliya barabakurikiye, bashinga imiryango yabo, ariko abenshi mu Bigishwa ba Bibiliya bakomeje kuba indahemuka, kandi abo bane ntibongeye kuba muri komite nyobozi.
Bakomeje kujya mbere nubwo bitari byoroshye
Muri icyo gihe, umuvandimwe Rutherford n’abandi bavandimwe b’indahemuka bari kuri Beteli, bakomeje guteza imbere inyungu z’Ubwami. Umubare w’abasuraga amatsinda y’Abigishwa ba Bibiliya wariyongereye, bava kuri 69 bagera kuri 93. Abapayiniya b’igihe cyose na bo bariyongereye bava kuri 372 bagera kuri 461. Nanone muri icyo gihe ni bwo hatangiye gahunda y’abapayiniya b’abafasha. Hari amatorero yabaga arimo abapayiniya b’abafasha bagera mu 100.
Ku itariki ya 17 Nyakanga 1917, hasohotse igitabo gishya (Le mystère accompli). Byageze mu mpera z’uwo mwaka, ibitabo byose byacapwe byarashize kandi icapiro ryari ryarahawe komande y’ibindi bitabo 850.000. *
Gahunda yo kuvugurura umurimo wo kuri Beteli yari yaratangijwe n’umuvandimwe Russell mu mwaka wa 1916, yarangiye mu mwaka wa 1917. Mu kwezi k’Ukuboza k’uwo mwaka, Umunara w’Umurinzi waravuze uti ‘gahunda yo kuvugurura imirimo ikorerwa mu biro yararangiye, none ubu akazi karagenda neza. Abakora iyo mirimo bumva ko bagomba kuyikora bicishije bugufi.’
Muri Nzeri 1917, Umunara w’Umurinzi waravuze uti ‘kuva ku itariki ya 1 Mutarama, umubare w’ibitabo byatangwaga buri kwezi wariyongereye ugereranyije n’ibyatanzwe mu mwaka wa 1916. Ibyo bitwereka ko Umwami aduha umugisha mu murimo ukorerwa hano i Brooklyn.’
Igihe cyo kugosorwa no kugeragezwa cyari kitararangira
Abari barigometse bari barirukanywe mu muryango, kandi ibyavuye mu matora yabaye mu matorero yose, bigatangazwa mu Munara w’Umurinzi, byagaragaje ko abavandimwe hafi ya bose bari bashyigikiye umuvandimwe Rutherford n’abandi bagabo b’indahemuka bakoranaga kuri Beteli. Icyakora igihe cyo kugeragezwa cyari kitararangira. Nubwo umwaka wa 1918 watangiye ubona bimeze neza, ni wo mwaka waje kuba mubi cyane mu mateka yacu yo muri iki gihe.
^ par. 18 Kugeza mu mwaka wa 1920, ibitabo byacu byose byacapirwaga mu macapiro y’abacuruzi.


text:
Isomo ry’umwaka wa 2014
“Ubwami bwawe nibuze.”—Matayo 6:10
Hashize imyaka igera ku ijana Yehova yimitse Yesu ngo abe Umwami mu ijuru. Kuva icyo gihe, abagaragu b’Imana batangaje babigiranye ishyaka imigisha izazanwa n’Ubwami bwa Kristo. Gerageza kubyiyumvisha! Mu gihe cy’ubutegetsi burangwa n’urukundo bwa Yesu, isi izahinduka paradizo ituwe n’abantu bakundana by’ukuri. Ntihazabaho ubugizi bwa nabi, kurwana, indwara, kubabara n’urupfu.
Vuba aha, iyo migisha izaba impamo. Ubwami bw’Imana buriho koko, kandi buzaza busohoze ibyo Yehova yagambiriye byose. Senga usaba ko buza, ubwire abandi ibirebana na bwo, kandi uhe agaciro ibyiringiro ufite by’ibyo buzagukorera byose.


text:
Izi nka zose ni iz’umworozi Ntijyinama Juvenal, usanzwe utuye mu Karere ka Ngoma, mu Murege wa Murama.
Ntijyinama yabwiye IGIHE ko izi nka zafashwe ejo ku wa Gatandatu tariki 29 Ukwakira, saa kumi n’imwe n’igice z’umugoroba aho zari mu rwuri zirisha, umushumba wari uziragiye abona zigize ikibazo gitunguranye zikajya zitura hasi, nyuma gato zirapfa.
Ati "Umushumba yari azihagazeho akajya kubona rwose zigize ikibazo kandi gitunguranye, imwe ikagira itya igasa n’ikunkumura amatwi igahita yibirundura ikagwa nta bundi burwayi ibanje kugaragaza. Ubwo rero twahamagaye umuvetereneri araza arahagera arakurikirana, arareba. Yahageze ariko ntabwo zamaze amasaha nk’abiri, zahise zipfa uko ari enye kandi zegeranye ahantu hamwe kuko imwe itandukanyijwe n’indi na metero eshatu, ziregeranye cyane."
Yakomeje avuga ko Vetereneri yazisuzumye abura icyaba cyazishe, bimwe mu byo bakeka ko byazishe ni amarozi.
Ati "Vetereneri yazikoreye isuzuma, yanazibaze akuramo ibyo munda, apima imyijima, areba ibihaha, asanga nta n’inyama yo mu nda irwaye cyangwa ngo agaragaze ikintu zaba zamize cyagaragarira amaso y’abantu ko cyazishe. Kwemeza ko baziroze ni ikindi kibazo ariko kubera ko Vetereneri w’umurenge yashatse icyaba cyazishe kikaba kitagaragara, mu myumvire yacu tuvuga ko zishobora kuba zahumanyijwe."
Umunyamabanga Nshingwabikorwa w’Umurenge wa Nasho, Nizeyimana Théoneste, yavuze ko izo nka zapfuye koko ndetse ngo bakomeje gushakisha icyaba cyazihitanye.
Ati "Nibyo, ahagana saa mbiri nijoro nibwo natwe batubwiye ko hari inka zirimo zigwa hasi, batubwira ko hamaze kugwa inka enye, nyuma tuza kumenya ko hari kugenda hapfa imwe imwe, twoherezayo abashinzwe umutekano n’abavetereneri bagezeyo barazisuzuma, nyuma baje kutubwira ko isuzuma ryakozwe basanze nta kintu cyagaragaye cyazishe."
Nizeyimana avuga ko bahise bahamagara inzego zibakuriye maze babizeza ko hari buze abaganga b’amatungo bafite ubumenyi buhanitse baturutse muri Minisiteri y’Ubuhinzi n’Ubworozi kugira ngo bazisuzume bagaragaze icyaba cyishe izi nka, ndetse ubwo twandikaga iyi nkuru ngo abo baganga bari mu nzira bajya ahabereye iki kibazo.
Nyir’izi nka avuga ko mu myaka 17 amaze yororera muri uru rwuri ari bwo bwa mbere ahuye n’iki kibazo.


text:
Mu kiganiro yagiranye n’abanyamakuru kuri uyu wa Kane, Sanjeev Anand, Umuyobozi mukuru wa BPR yatangaje ko amasezerano y’ubufatanye Rabobank yagiranye n’ibindi bigo by’imari ari byo Norfund na FMO, azatanga amahirwe menshi kuri Banki y’Abaturage isanganywe umunyamigabane mukuru Atlas Mara.
Sanjeev yagize ati “BPR twishimiye ubu bufatanye bw’umunyamigabane ukomeye muri banki yacu, akaba n’umuterankunga w’ibanze mu kubaka urwego rw’imari ruhamye muri Afurika yo munsi y’ubutayu bwa Sahara.”
Norfund, FMO na Rabobank bisanzwe bifite imigabane mu bigo bitanga serivisi z’imari bitandukanye muri Afurika yo munsi y’Ubutayu bwa Sahara.
Ibyo bigo uko ari bitatu byiyemeje kugirana ubufatanye hagamijwe cyane cyane gushyiraho ibindi bigo by’imari bifite ubushobozi bwo gufasha ibigo bito n’ibiciriritse, ibyaro ndetse n’abandi bakiriya bose batashoboraga kugezwaho serivisi z’imari mu buryo bworoshye.
Berry Martin, Umwe mu bagize inama y’Ubutegetsi ya Rabobank yatangaje ko ibikorwa by’icyo kigo bigamije gushora imari no gushyiraho ibigo bihamye, bitanga serivisi mu bihugu biri mu nzira y’amajyambere, cyane cyane ibiherereye munsi y’ubutayu bwa Sahara.
Yagize ati “Ibi bijyamye neza n’icyerekezo na gahunda yacu nka banki igamije guteza imbere ubuhinzi, yibanda cyane mu gufasha abakiliya gushaka ibisubizo no guhaza Isi mu mwaka wa 2050. Ni ngombwa cyane rero ko duharanira icyatuma tubigeraho.
Guhuriza hamwe ingufu, imari, ubumenyi n’ubunararibonye by’ibigo bikomeye kandi byizewe cyane nka Norfund na FMO, ni intambwe ikomeye izatuma byose bigerwaho.”
Ubufatanye bw’ibyo bigo uko ari bitatu ni amahirwe akomeye kuri BPR, kuko bugiye gutuma Rabobank iba Umunyamigabane ukomeye kurushaho, bityo binahe abagize inama y’ubutegetsi ubumenyi bwisumbuye n’ubunararibonye bwihariye, buzatuma ibasha kunoza gahunda n’icyerekezo cy’iterambere ifite.
Rabobank yari isanzwe ifatanya na BPR mu bya tekiniki ndetse no mu kunoza imiyoborere, bikazakomeza ari na ko hashyirwaho izindi gahunda zigendeye ku bunararibonye n’ubushobozi bw’abafatanyabikorwa bashya.
Ubwo bufatanye bwa Norfund, FMO na Rabobank buzibanda ku mugabane wa Afurika, aho hazashyirwaho ikigo gishinzwe ishoramari n’iterambere, kikazitwa ARISE, kikazatangirira mu bihugu 20, kikazatangira kandi gukora kuwa 1 Mutarama 2017.
Icyo kigo ngo kizashora amadolari ya Amerika miliyoni Magana atandatu na mirongo itandatu (USD 660M) ateganywa ko aziyongera kugera kuri miliyari imwe, akazashorwa mu gufasha ibyo bigo ndetse n’ibindi bito bifitemo imigabane.
Rabobank ni banki yo mu Buholandi ifite imisusire nk’iya Koperative, ikaba Umunyamigabane wa kabiri wa BPR kuva mu 2008, ubwo yaguragamo imigabane 35%, mu gihe Umunyamigabane wa mbere ari Atlas Mara ifitemo imigabane 62%, ari na yo yabumbiye hamwe iyo banki y’abaturage na banki y’amajyambere (BRD) cyari kimaze kugura.
Norfund ni ikigega cyo muri Norvege, gishinzwe ishoramari mu bihugu bikiri mu nzira y’amajyambere, kikaba cyarashyizweho n’Inteko Ishinga Amategeko y’icyo gihugu mu 1997.
FMO na yo ni banki yo mu Buholandi ishinzwe iterambere, ikaba itera inkunga ibigo byo mu bihugu bikiri mu nzira y’amajyambere n’indi mishinga mishya, aho iba ifatanyije na ba rwiyemezamirimo.


text:
-Teresa yitaye ku mpunzi z’Abanyarwanda birukanywe na Obote
Yashinze mu Rwanda ikigo cyita ku batishoboye basaga 100
Ibikorwa bye byageze ku batuye Isi bose
Abaye umutagatifu wa kabiri wasuye u Rwanda
Yahinduye umunyamakuru utarizeraga
Iyo misa yabaye ku mugoroba wo ku wa mbere tariki ya 5 Nzeri 2016, muri Kiliziya y’Umuryango mutagatifu (Sainte Famille) yari yakubise yuzuye, imbere y’abakirisitu bari barangajwe imbere n’abakecuru, imfubyi ndetse n’abafite ubumuga butandukanye basaga 100 baba mu kigo cy’Ababikira b’Inshuti z’Urukundo(aba Calcutta) yashinze mu Rwanda.
Bamwe bamushimiye ko ku bw’umuryango yatangije babashije kwiga amashuri yabo kugeza ku rwego rwa kaminuza barihiriwe n’abo babikira.
Ababikira yashinze basabye buri wese kubasabira kugira ngo bazatere ikirenge mu cye.
Mu butumwa bwe Musenyeri Thaddée Ntihinyurwa, Arikiyepisikopi wa Kigali yavuze ko Mutagatifu Mama Teresa yaranzwe n’urukundo rwagaragajwe n’ibikorwa kurusha amagambo.
Yagize ati”Wenda mu magambo ye yavuze urukundo gake, ariko mu bikorwa yararwigishije karahava[...] ibikorwa bye byageze ku batuye ibice byose by’isi, Yari umukene ku bukungu bw’Isi, ariko yari umukire w’ingoma y’ijuru. Yerekanye ko ahari urumuri umwijima uhunga, n’ahari ukuri ikinyoma kibebera.”
Ubwo yazaga mu Rwanda mu 1983, Mama Teresa yasuye impunzi z’Abanyarwanda zari zarirukanywe muri Uganda, akora ibikorwa byo kuzitaho, kuzubakira aho kuba afatanyije n’ababikira yashinze b’Aba Calcutta bazitagaho.
Padiri Lucchetta Giuseppe, wari mu bapadiri bera wamwakiriye icyo gihe aza mu Rwanda, yavuze ko yamubonye nk’umugore wakoranaga umuhate, agakora buri kazi kose, karimo kuyora ibitaka abishyira mu mufuka no kubaka ubwiherero icyo gihe.
Amwe mu magambo Lucchetta yibuka Mama Teresa yavugiye mu Rwanda, harimo aho yabonye intego ya Musenyeri Joseph Ruzindana, igira iti ‘Sitio’[Mfite inyota] nawe akavuga ko afite inyota yo gukiza abantu benshi ku Isi.
Musenyeri wa Diyoseze ya Kibungo, Antoine Kambanda yabwiye abari aho uburyo ibikorwa bya Mama Teresa byahinduye Isi. Mu gitabo yasomye aribuka umunyamakuru w’Umwongereza wabajije Mama Teresa, ati “Wambwira ibanga ukoresha kugira ngo ushobore gukurura aba bakobwa bavuye ku Isi hose bavuye iwabo mu buzima bwiza, bakaza muri ubu butari bwiza.
Mama Teresa yaramurebye amusubiza ko ‘Imbaraga n’ibanga rituma baza ari Ukarisitiya.”
Uwo munyamakuru utarizeraga ngo yahise yemera Imana ndetse ahinduka n’umugatolika.
Ubutumwa bukomeye bwa Mama Teresa, agenera buri wese amubwira ko igikorwa agiye gukora agomba kukinoza nk’icya mbere n’icya nyuma.
Mutagatifu MamaTeresa yashyizwe muri urwo rwego na Papa Francis tariki ya 4 Nzeri 2016.
Mama Teresa yavutse mu 1910 mu muryango w’abanya-Albania muri Macédoine, agace kari mu maboko y’ubwami bwa Ottoman. Yagiye mu Buhinde ajyanwe no kwiha Imana afite imyaka 18, yinjira mu muryango w’ababikira bitiriwe umubyeyi w’i Lorette.
Yitabye Imana mu 1997 ageze ku myaka 87. Mu 2003 Mama Teresa yagizwe umuhire nk’icyiciro kibanziriza kugirwa umutagatifu.
Ni umubikira washinze ibitaro bitandukanye mu bice binyuranye by’Isi. Mu 1950 yashinzwe umuryango w’Abamisiyoneri b’Impuhwe umuryango umaze kugera ku babikira 4,500 ku Isi hose.


text:
Mu gihe hasigaye iminsi ibarirwa ku nkoti, ngo mu Rwanda habe amatora ya Perezida wa Repubulika azaba ku itariki ya 04 Kanama 2017, Umuvugizi mukuru w’Itorero rya Pentekote mu Rwanda ADEPR, Rev. Karuranga Ephraim, yatangaje bimwe mu byo itorero ayoboye ryigisha abayoboke baryo anavuga imivumo abakristo bakwiye kwirinda muri ibi bihe by’amatora.
Mu kiganiro n’ikinyamakuru ibyishimo.com, Rev. Ephraim Karuranga yavuze ko mu byo bigishije abakristo ba ADEPR harimo ko iyo ibyo wari ufite bigucitse, uwo aba ari umuvumo.
Yagize ati: “Muri ibi bihe byegereje amatora, twahamagaye abakristo bacu mu byiciro byose turabigisha, tubabwira ko iyo ibyo warufite bigucitse, ubundi twebwe nicyo twita umuvumo; kuba warufite ibintu bikagucika, wari ufite ikintu cyiza ukayoberwa aho kigiye, ni umuvumo.”
Umuvugizi mukuru wa ADEPR akomeza avuga ko mu bindi yita umuvumo harimo kunanirwa kugera aho wifuzaga no kutamenya guhitamo.
Yagize ati: “ikindi twita umuvumo ni ukunanirwa kugera aho wifuzaga kugera. Umukristo agomba kumenya aho ava n’aho ageze, akamenya guhitamo kuko burya umukristo muzima ni uzi guhitamo.”
Rev. Karuranga avuga ko uretse kuba abayoboke ba ADEPR barigishijwe gusenga Imana ku bw’amatora, banahuguwe ku kwirinda no kudaha agaciro ubuhanuzi bwose, cyane cyane ubukura abantu imitima muri ibi bihe, kenshi butangirwa mu byumba by’amasengesho no mu butayu.
Yagize ati:”…ubuhanuzi turabwemera ariko tubugenzuza Bibiliya.Bene ubwo buhanuzi rero ntabwo tubwemera, tunasaba abantu kubugendera kure.”
Ntucikwe !! Horana natwe ukanda hano like kuri page yacu ya Facebook, Twitter na Youtube ukande subscribed kugirango umenye amakuru agezweho buri kanya unareba amavidewo y’indirimbo zihimbaza Imana , n’ibiganiro by’abakozi b’Imana ugezwaho na Ibyishimo.com.
Theoneste Niyikiza.


text:
Ikigo cy’igihugu cyita ku buzima RBC kivuga ko abakozi bamwe ndetse n’abakoresha bafite ibibazo byo mu mutwe birimo agahinda gakabije, kwiheba, n’ibindi bishobora guterwa n’umunaniro ukabije ‘stress’ bagirira mu kazi, bikabagiraho ingaruka zitandukanye zishobora kubaviramo urupfu.
Mu nama yahuje abakora mu nzego zitandukanye z’ubuzima, RBC na Minisiteri y’abakozi ba Leta n’umurimo tariki 27 Ukwakira 2017, Umuyobozi w’Ishami rishinzwe indwara zo mu mutwe muri RBC, Dr Kayitashonga Yvonne, yavuze ko umuntu wese ashobora kugira ikibazo cyo mu mutwe.
Yagize ati “Nta muntu twavuga ko afite ubudahangarwa ku buryo atarwara indwara zo mu mutwe, yaba umukozi cyangwa umukoresha.Ubushakashatsi bwakozwe na OMS bwagaragaje ko umukozi umwe kuri batanu afite ikibazo cyo mu mutwe. Nka hano muri RBC niba turi abakozi ijana, 20 bashobora kuba bafite ikibazo cyo mu mutwe.”
Uyu muyobozi akomeza avuga ko abenshi mu bafite ibibazo byo mu mutwe baterwa ipfunwe no kubivuga cyangwa kwivuza ahubwo bakabeshya ko barwaye izindi ndwara.
Ati “Abantu bagera kuri 43% bafite ikibazo cyo mu mutwe bumva ko badashobora kubibwira bagenzi babo, usanga bavuga ko barwaye malariya cyangwa umutwe. Mu bihe biri imbere dufatanyije n’izindi nzego tuzakora ubushakashatsi bugaragaza uko iki kibazo gihagaze mu Rwanda.”
Umukozi muri RBC mu gashami gashinzwe ubuvuzi bw’indwara zo mu mutwe, Dr. Iyamuremye Jean Damascene, yavuze ko umunaniro ukabije ‘stress’ ari imwe mu ndwara zihitana abakozi ku Isi, bityo ko mu rwego rwo kwirinda, umukozi aba akwiye gukora ariko akibuka no kuruhuka.
Yagize ati “Buri muntu agira umunaniro ukabije utewe n’ibintu bitandukanye ahura nabyo.Ibi bigaterwa n’uko umuntu aba ari gukoresha imbaraga zirenze izo yakagombye gukoresha cyangwa ibyo asabwa birenze ibyo yakabaye asabwa.”
Tariki ya 10 Ukwakira buri mwaka, u Rwanda rwifatanya n’ibindi bihugu kwizihiza umunsi mpuzamahanga wahariwe kwita ku buvuzi bw’indwara zo mu mutwe.
Insanganyamatsiko y’uyu mwaka igira iti “Ubuzima bwiza bwo mu mutwe ku mukozi n’umukoresha :Inkingi y’iterambere ry’umuntu n’igihugu.”


text:
Abahanzi Gorethi Uzamukunda, Rachel Rwibasira na Emile Nzeyimana kuri iki cyumweru bataramiye muri gereza ya Ntsinda iherereye mu karere ka Rwamagana hagamijwe ivugabutumwa.
Umuhanzikazi Gorethi avuga ko ari kenshi ataramiye muri iyi gereza indirimbo ze bakaba bamaze no kuzimenya dore ko atera bakamwikiriza. Uretse iyi gereza, aherutse gutaramira muri gereza ya Kimironko n’iya Ngoma mu karere ka Ngoma nk’uko yabidutangarije ku murongo wa telefoni.
Emile Nzeyimana tuvugana ku murongo wa telefoni, yatangaje ko mugenzi we Uzamukunda ari we wamugejejeho igitekerezo cyo kujya kuvuga ubutumwa muri gereza ya Ntsinda akabyishimira, gusa avuga ko Gorethi ari umuntu utangaje kuko akora umurimo w’Imana nta gihembo ategereje. Abahanzi ba gospel bakwiye kumufatiraho urugero, ku ruhande rwa Emile yishimye kandi yabonye abagororwa bizihirwa bakanegera Imana.
Rachel Rwibasira umuhanzikazi umaze igihe kitari gito muri muzika ya gospel, ni ubwa mbere yarageze mu kigo cy’abagororwa kuri we arabona agiye kujya yitabira gusura abagororwa agamije ivugabutumwa.
Njye nsanga aba bahanzi bakwiye kwifashishwa muri gahunda zo gushishikariza (Mobilisation) ubumwe n’ubwiyunge dore ko harimo n’abacitse ku icumu rya jenoside yakorewe abatutsi muri Mata 1994, bakaba bemera kujya mu magereza kuvugayo ubutumwa, hari ikizere cy’uko gusaba imbabazi hari igihe bizashoboka hifashishijwe abavugabutumwa banyuranye barimo n’abahanzi.


text:
Ku ncuro ya kabiri ubuyobozi bwa ADEPR-Ururembo rw’Umujyi wa Kigali bwongeye gutegura amasengesho y’iminsi 40, nyuma y’ayabaye umwaka ushize, bikaza kwifuzwa n’abakristo mu isozwa ryayo, ko yaba ngarukamwaka kubera ibihe byiza bayagiriyemo umwaka ushize w’2015.
Umushumba w’ururembo rw’umujyi wa Kigali Rev. Past Rurangirwa Emmanuel, yavuze ko nk’ururembo rw’umujyi wa Kigali bongeye gutegura aya masengesho y’iminsi 40, kuko byifujwe n’abakristo bo ubwabo bitewe n’ibihe byiza bagiriye mu masengesho yabanjirije aya. Avuga ko basanze aya masengesho akwiye kuba ngarukamwaka bitewe n’impinduka babona azajya asiga ku bakristo, itorero ndetse n’igihugu muri rusange.
Umushumba w’ururembo rw’umujyi wa Kigali Rev. Past Rurangirwa Emmanuel
Mu gihe hategurwaga amasengesho y’umwaka ushize, habayeho gutegura insangamatsiko yibandwagaho buri cyumweru, ubu akaba ari nabwo buryo bwongeye gukoreshwa no muri uyu mwaka, intego y’uyu mwaka ikaba ari ‘’Ukugaruka ku rukundo rwa mbere.’’ Ibyahishuwe 2:14
Nubwo ariko haba hatanzwe iyi nsangamatsiko nyamukuru, hanateguwe uburyo inyigisho zigenda zitangwa muri aya masengesho hirya no hino ku midugudu yose igize Ururembo rw’umujyi wa Kigali. Izo nsangamatsiko zikaba ziteguye hashingiwe ku byumweru amasengesho amara ku buryo bukirikira:
• Icyumweru cya mbere: Kwigisha k’Urukundo rw’Imana
• Icyumweru cya kabiri : Kwigisha k’ Urukundo rw’abashakanye
• Icyumweru cya gatatu : Urukundo hagati y’abantu n’abandi
• Icyumweru cya kane : Gukunda igihugu
• Icyumweru cya gatanu : ibikorwa by’urukundo
• Icyumweru cya gatandatu : ukwikiranura abantu bafitanye ibibazo barikiranuye hashingiwe ku nyigisho zatanzwe
Ubuyobozi bwa ADEPR-Umujyi wa Kigali buvuga ko bwiteze umusaruro wikubye incuro nyinshi uwabonetse ubushize. Ibi ubuyobozi bubishingira ko ngo Nibature zikomeje kwitabirwe ku kigero gishimishije, amateraniro nayo akaba agenda yitabirwa ku rwego rushimishije.
Aya masengesho kandi nk’uko byifujwe azakomeza kuba ngarukamwaka mu rurembo rw’ umujyi wa Kigali, uretse abakristo bo mu itorero rya ADEPR akaba yitabirwa n’abandi baturutse mu matorero atandukanye. Ay’uyu mwaka w’2016, akaba yaratangiye tariki 10/01/2016 akazarangira kuri 21/02/2016.


text:
Minisiteri y’Uburezi(MINEDUC) iratangaza ko nyuma yo guhagarika amashuri makuru na za kaminuza bitujuje ibyangombwa, umwaka utaha w’amashuri izahagarika amashuri abanza n’ayisumbuye nabyo bitujuje ibyangombwa hagamijwe kunoza ireme ry’uburezi buhabwa abana b’u Rwanda.
Byatangajwe kuri uyu wa Kabiri tariki ya 27 Kamena 2017 na Isaac Munyakazi, Umunyamabanga wa Leta muri MINEDUC ushinzwe amashuri abanza n’ayisumbuye mu nama ku burezi yabereye mu Karere ka Musanze yamuhuje n’abagize inteko y’uburezi mu Ntara y’Amajyaruguru.
Munyakazi yavuze ko ibizagenderwaho hahagarikwa amashuri abanza n’ayisumbuye bitujuje ibyangombwa bidatandukanye n’ibyagendeweho ubwo hahagarikwaga amwe mu mashuri makuru na za kaminuza mu mezi macye ashize; ibintu avuga ko bizagaragazwa n’igenzura ubu riri gukorerwa ibigo byose by’amashuri yisumbuye.
Ati “Icyo nshaka kubabwira iri genzura ridufasha kureba abakora neza, ni igenzura rituganisha kuzafunga bimwe mu bigo by’amashuri kandi ibyo turabikora muri uyu mwaka; iri ni itangazo ndi kubaha, twahereye muri za kaminuza, kaminuza zimwe twarazifunze abantu bavuza induru ariko ibyo twabasabye gukosora abandi barabikosoye.”
Munyakazi yasobanuye ko kugenzura imitangire y’uburezi mu mashuri abanza n’ayisumbuye biri mu murongo wo kunoza ireme ry’uburezi; ibintu ngo bimaze igihe bisabwa na bamwe mu babyeyi aho ngo bagaragaza ukuba batagirira icyizere ibigo by’amashuri boherezamo abana babo.
Ati “Ababyeyi birirwa badutungira intoki bati ‘nyabuneka mujye kuturebera ibiri kubera hariya’ ni cyo gihe ngo tuze tubirebe ariko tuje no gufata ibyemezo.”
Akomeza avuga ko gufunga ibigo by’amashuri abanza n’ayisumbuye bitujuje ibyangombwa biri mu nyungu z’abana b’u Rwanda, ati “Ntabwo tureba wowe wakoze ishoramari, turareba uriya mwana uri kwigamo hariya, turaguha uno mwaka, barakugira inama bakwereke ibyo ukosora banaguhe igihe ntarengwa.”
Uyu mwaka w’amashuri urarangira ibigo bizahagarikwa bizwi..
Munyakazi avuga ko uyu mwaka w’amashuri wa 2017 urarangira MINEDUC ishyira ahagaragara urutonde rw’ibigo bitemerewe gukomeza gutanga uburezi; akaba ari ibintu asobanura ko bigamije korohereza ababyeyi bafite abana bigaga mu bigo bizahagarikwa kubashakira imyanya mu bindi bigo byo byujuje ibyangombwa.
Yagize ati “Amashuri tuzasanga atujuje ubuziranenge, ari kubeshya abana b’Abanyarwanda ntituzigera tubyemera ko ayo amashuri afungura umwaka utaha; turayafunga umwaka urangira, ababyeyi babimenyeshwe bajyane abana babo mu yandi mashuri, dufite amashuri menshi ariko rwose gufunga ishuri ridakora ibyo twifuza uyu munsi ntabwo kikiri ikibazo kuri Minisiteri y’Uburezi.”
Umunyamabanga wa Leta muri MINEDUC ushinzwe amashuri abanza n’ayisumbuye avuga kandi ko mu igenzurwa riri gukorwa hari kwitabwa ku kibazo cy’amashuri ngo atangira gutanga uburezi kandi atarabiherewe ibyangombwa.
Ati “N’ayo mashuri yafunguye atazwi abagenzuzi muyahe amahirwe muyasure nimusanga buzuje ibigenderwaho muyahe ibyangombwa, bere gukorera mu kirere, ariko nimusanga batujuje ibyangombwa nabo mubafungire (…) ntituzigera twemera gukomeza kugendera mu bintu bya kera aho twemera kubona ibipfa tukabirebera…”
Hibazwa impamvu hari amashuri abanza kwemererwa gukora kandi hari ibyo abura
Mu bitekerezo by’Abanyarwanda mu ngeri zinyuranye usanga bibaza impamvu Leta yemerera ibigo by’amashuri bimwe gutanga uburezi kandi hari ibyo bitaruzuza; ibintu bigaragazwa nk’ibigusha mu bihombo ababyeyi baba baragiriye icyizere biriya bigo by’amashuri boherezamo abana babo.
Minisitiri Munyakazi na we yakomoje kuri icyo kibazo maze yibaza aho inzego z’ubuyobozi bw’uturere ndetse n’abashinzwe uburezi baba bareba abintu ahuza no kuba mu Ntara y’Amajyaruguru hamaze kubarurwa ibigo by’amashuri 10 bimaze igihe bitanga uburezi kandi bitujuje ibyangombwa.
Ati “Ushobora kwibaza abo bana b’Abanyarwanda bari kwigira mu bigo, mu mashuri, mu turere tuyobora dufitemo ba SOs(abayobozi bashinzwe uburezi ku mirenge), dufitemo ba Dos(abashinzwe uburezi ku karere), bose bari kubireba! Ababyeyi bari gutangamo amafaranga, abana ntutuzi niba biga…”
Yakomeje agira ati “Murebe ibyago, ibibazo muba muteza rimwe na rimwe mutazi ingaruka bizateza; ikizakurikiraho ni uko hazabaho imyigaragambyo, ababyeyi barajya mu muhanda bavuze induru bati ‘ishuri ryafunguye ubuyobozi bureba! Iyi myaka yose twigaga batureba! Ni ukuvuga ngo twebwe twari tuzi ko twemewe, ni yo mpamvua abana bacu twabarekeyeyo!’ ariko abemerera amashuri ni REB, abo bana barasa nk’aho bigira mu kirere kuko amashuri tuzi mu Rwanda ayo ntarimo.”
MINEDUC isaba abafite aho bahurira n’uburezi kutaba ‘ba ntibindeba’ mu kunoza ireme ry’uburezi butangirwa mu Rwanda.
Twitter: @Umurengezis


text:
Byatangajwe mu kiganiro n’abanyamakuru cyakozwe n’Ikigo cy’igihugu gikwirakwiza amazi (WASAC) gifatanyije na RURA na Minisiteri y’ubutegetsi bw’igihugu (MINALOC), ku wa kane tariki ya 05 Mutarama 2017.
RURA ntabwo isobanura neza ibihano nyabyo bizahabwa abatazakurikiza ibyo biciro bishya by’amazi ariko ihamya ko ba rwiyemezamirimo batazabikurikiza bazajya babanza kujya kwisobanura mu nzego za leta.
Nyuma yaho nibwo hazajya hamenyekana igihano nyacyo gikwiriye uwo rwiyemezamirimo bitewe n’icyaha yakoze mu kudakurikiza ibyo biciro.
Guhera tariki 01 Mutarama 2017, mu bice byose by’icyaro amazi atangwa hatabayeho kuyakuruza ingufu z’amashanyarazi, yavuye ku 10RWf ku jerekani imwe, agera ku 8RWf.
Ijerikani imwe y’amazi ava ku isoko barinze kuyakuruza ingufu z’amashanyarazi, igurwa 20RWf avuye kuri 30RWf.
Amazi atangwa hakoreshejwe ingufu ziturutse kuri mazutu, agurwa 25RWf ku ijerikani, avuye kuri 50RWf ku ijerikani.
Naho amazi atangwa hakoresheje ingufu za “turbo” ni amafaranga 19RWf ku ijerekani avuye kuri 24RWf ku ijerikani.
Hari n’amazi ngo atangwa hakoreshejwe izindi ngufu yo ngo atangwa ku mafaranga 16RWf ku jerekani, avuye kuri 20RWf ku ijerikani.
Umuyobozi wa WASAC, James Sano avuga ko ibyo biciro abantu bose bagomba kubimenya kugira ngo hatazagira ababahenda.
Agira ati “Ni ukugira ngo abaturage babimenye ntihazagire umuntu ubahenda, kandi uturere twose natwo tubimenye ko tugomba gusinya amasezerano na ba rwiyemezamirimo.”
Uhagarariye ihuriro rya ba rwiyemezamirimo bashakisha bakanatanga amazi, Eng Sebikwekwe Cyprien ahamya ko ibiciro bishya by’amazi bizakurikizwa.
Agira ati “Ibi biciro twarabyishimiye kuko inyigo twayigizemo uruhare; tuzakurikiza iyi gahunda.”
Umuyobozi mukuru ushinzwe igenamigambi muri MINALOC, Yves Bernard Ningabire avuga ko kubona amazi ahendutse ari ikintu kimwe. Ariko ngo kuyabona mu buryo burambye ni ikindi gikomeye ubuyobozi bw’uturere bugomba kwitaho.
Ibitekerezo ( 3 )
Ntabwo bibareba mubisobanukirwe neza, biriya ni ibiciro by’amazi y’icyaro acungwa n’uturere arimo. Don’t confus thinks. ibya WASAC ntibirahinduka!!!!!
IKIBAZO TWE ABATURAGE DUFITE SI IGICIRO CY’AMAZI AHUBWO NI AMAZI ATABONEKA. NBESE UBUNDI AYO MAZI BAVUGA ARI HEHE??
URUGERO NI UKO NAFASHE MUBAZI (COMPTEUR)MUKWA KANE N’UBU NKABA NTARAVOMA PE!!!BABANZE BADUHE AMAZI IBICIRO NABYO BIZAGABANUKA.
Ese ko mutadusobanuriye neza ibi biciro byagabanutse ntago bireba abakoresha amazi ya WASAC?


text:
Mu gihe hari abihata ibyo kurya bashaka kubyibuha, hari n’abarwana urugamba rwo kuwugabanya birinda amafunguro amwe n’amwe.
Ubushakashatsi bwakozwe n’abahanga mu by’ubuzima bwagaragaje ko igihe umuntu ariye agahita ajya kuryama bishobora kumutera umubyibuho mu buryo bwihuse.
Abashakashatsi bo mu Bitaro bya Brigham and Women’s Hospital muri Leta Zunze Ubumwe za Amerika berekana ko amafunguro yose wafata igihe umusemburo wa ‘mélatonine’ ukora ibitotsi wamaze kuzamuka bihita bigira ingaruka zo kongera ibiro nk’uko bigaragara mu bushakashatsi bwasohowe mu kinyamakuru The American Journal of Clinical Nutrition.
Ni ubushakashatsi bwakorewe ku bantu 110 kugira ngo harebwe niba ukwiyongera kw’ibiro byabo hari aho byaba bihuriye n’amafunguro bafata ndetse n’umusemburo ukora ibitotsi.
Mu gihe cy’iminsi 30, abo bashakashatsi bakurikiranye buri wese mu gihe cy’iminsi irindwi bakajya bareba amafunguro afata, igihe ayafatira n’impinduka bigaragaza ku mubiri we.
Mu bakoreweho ubushakashatsi abari bariyongereye ibiro ni abaryaga bagahita bajya kuryama igihe umusemburo ukora ibitotsi wabaga wazamutse.
Uwari ukuriye ubwo bushakashatsi, Andrew W. McHill, yagize ati “Twasanze igihe umuntu afatira ibyo kurya n’igihe aryamira bigira ingaruka ku biro bye.”
Bemeje ko igihe uryamye mu isaha waririyemo bikugiraho ukwiyongera kw’ibiro nta kabuza hatitawe ku byo wariye.